Καθρέφτη, καθρεφτάκι μου..: Δεκεμβρίου 2010\nΔεν θέλω να τελειώσω τη χρονιά που φεύγει με την προηγούμενη ..σκιερή ανάρτηση. Και δεν υπάρχει τίποτε πιο κατάλληλο, απ’ την μουσική αυτή που σας αναρτώ σήμερα, 31-12-2010: Την πασίγνωστη ‘Ωδή της Χαράς’ απ’ το 4ο μέρος της 9ης Συμφωνίας του Ludwig van Beethoven.\nΈχουν προσπαθήσει τόσες πολλές φορές να ‘φθείρουν’ αυτό το έργο. Το 1915, επιλέχθηκε επίσημα σαν ‘ύμνος’ των συμμαχικών δυνάμεων, που πολέμησαν στον Α’ Παγκόσμιο πόλεμο. Αργότερα, επιλέχθηκε, πάλι επίσημα, σαν ύμνος της Κοινωνίας των Εθνών (ΚτΕ), πρόγονου του σημερινού ΟΗΕ. Το Ναζιστικό Κόμμα στη Γερμανία, τον χρησιμοποίησε σε διάφορες περιστάσεις επίσης. Ακόμη και χώρες που η μουσική τους παράδοση είναι μακριά απ’ τον ευρωπαϊκό ρομαντισμό, λάτρεψαν τον ύμνο. Στην Κίνα, επίσημα το καθεστώς θεωρεί τον ύμνο στη χαρά, σαν μουσική που θα μπορούσε να συμβολίσει την ‘μάχη του λαού ενάντια στους εχθρούς του’, και συνηθίζεται να εκτελείται από τεράστιες λαϊκές χορωδίες, αποτελούμενες από χιλιάδες χορωδούς ! Στις 22-11-2010, 2.500 Ολλανδοί μουσικοί, διαμαρτυρήθηκαν για την λιτότητα και τις περικοπές της κυβέρνησης για τον πολιτισμό, εκτελώντας, τί άλλο, την 9η Συμφωνία ! Να μην ξεχάσω: Σήμερα είναι επισήμως ο ‘εθνικός ύμνος’ της ….Ευρωπαϊκής Ένωσης !!!...\nΟ L. v. Beethoven, γεννήθηκε στα 1770, και πέθανε σε ηλικία 57 ετών, το 1827. Λόγω μιας αρρώστιας που εμφανίσθηκε σχετικά νωρίς (στα 30 του), αυτός, ο πιο γνωστός σαν όνομα, κλασικός συνθέτης, άρχισε να χάνει την ακοή του, και ήδη το 1818 ήταν εντελώς κουφός ! Σώθηκαν τα περίφημα ‘τετράδια επικοινωνίας’ που χρησιμοποιούσε για να ‘κουβεντιάσει’, από εκείνη την εποχή. Έγραψε συνολικά 9 συμφωνίες (ανάμεσα σε πολλά άλλα έργα), ετούτη εδώ την τελευταία του, την έγραψε το 1824, μόλις τρία χρόνια πριν πεθάνει. Λίγα έργα θα ακολουθήσουν, τα δύο περίφημα κουαρτέτα του (op 131 και 132), που από πολλούς θεωρήθηκαν σαν μια 10η ‘συμφωνία’, όπου ο Μπετόβεν, έρχεται μοναχικά πια, σε μια ‘συνομιλία’ με τον θάνατο…\nΗ 9η συμφωνία έχει τέσσερα μέρη. Τα πρώτα τρία είναι σκοτεινά, μελαγχολικά, δραματικά. Σε βυθίζει έτσι συνεχώς σε μια μουσική άβυσσο απελπισίας ! Το τέταρτο μέρος, αρχίζει επίσης σκοτεινό. Η ορχήστρα ‘θυμίζει’ τα προηγούμενα τρία θέματα. Και ξαφνικά γίνεται η επανάσταση ! Μια ανθρώπινη φωνή, πετάγεται από το πουθενά, μέσα στο κατάμαυρο ‘ορχηστρικό βασίλειο’, και τραγουδάει !! ‘Όχι πια τέτοιοι ήχοι !! Όχι άλλη τέτοια μουσική !!! Το σύνθημα το παίρνει το κουαρτέτο των σολίστ. Μετά ολόκληρη η χορωδία, και η πρωτάκουστη συμφωνία, τελειώνει μέσα σ’ έναν παροξυσμό χαράς, σ’ έναν χορωδιακό-λαϊκό θρίαμβο !...\nΔεν είναι μόνο το σπάσιμο των μουσικών συμβάσεων της εποχής του, να βάλει χορωδιακό μέρος σε συμφωνία. Δεν είναι μόνο η εξαιρετική του μουσική ιδέα να ολοκληρώσει ένα έργο, ανατρέποντάς το !! Δεν είναι, μόνο το πανέμορφο μουσικό θέμα, που κολλάει στο μυαλό, με το πρώτο, ελάχιστο άκουσμα.\nΠάνω απ’ όλα είναι η ‘επανάσταση’ του ίδιου του Μπετόβεν. Η αντίστασή του, το ‘γαμώ το’ του, το κουράγιο του, η ‘μαγκιά’ του, αν προτιμάτε, στην ίδια του την προσωπική ιστορία !!...\nΗ επανάσταση του μοναχικού ανθρώπου που αγάπησε φανταστικές ερωμένες, ίσως μάλιστα μόνο μία, και που καμιά ίσως δεν αγάπησε τον ίδιο. Η επανάσταση του άνδρα που δεν έκανε ποτέ του οικογένεια δεν αξιώθηκε ποτέ να νοιώσει τη χαρά του γονιού. Η επανάσταση του ρομαντικού που απογοητεύτηκε απ’ τον Βοναπάρτη, ενώ του είχε αφιερώσει ολόκληρη συμφωνία ! Η επανάσταση του μουσικού, που πάλεψε πολύ σκληρά, αναζητώντας μια μουσική τελειότητα, που δεν του χαρίστηκε ποτέ ‘εύκολα’, όπως πχ σ’ έναν Μότσαρτ ή σ’ έναν Ροσίνι ! Η επανάσταση του συνθέτη που τόσο ειρωνικά προσβλήθηκε απ’ την αρρώστια, και που το πιο όμορφο ίσως δημιούργημά του (την 5η) δεν το άκουσε ποτέ ! Η επανάσταση, τέλος, ενός γέρου ανθρώπου, που τρία χρόνια μετά, στην νεκρική του κλίνη, θα πει χαμογελώντας ‘η κωμωδία τελείωσε’ !!!....\nΔεν μπορείς να ακούσεις αυτή την Ωδή στη Χαρά, χωρίς να κλάψεις !\nΑς επιμείνουμε ‘Καλή Χρονιά’ φίλοι…\nΑναρτήθηκε από Θανασης Ξ. στις 11:41 π.μ. 3 σχόλια:\nΗ χρονιά που εκπνέει ήταν καινοφανής για όλους.\nΤα πρώτα σημάδια της κρίσης είναι αλήθεια πως είχαν γίνει αντιληπτά –στον ιδιωτικό τομέα- απ’ τα τέλη του 2008. Το ΄09 ‘έτρεξε’ δύσκολα για τις επιχειρήσεις, η ανεργία άρχισε να παίρνει την ανηφόρα, αλλά μέχρι και το τέλος του, το κράτος και οι νάνοι πολιτικοί μας, κοιμόντουσαν τον ύπνο της ηλιθιότητας και της απραξίας. Ο ένας ήταν κουρασμένος, ο δεύτερος νόμιζε πως λεφτά υπήρχαν κι έβγαινε όλος αισιοδοξία ‘πάμε’ κλπ, ενώ όλοι οι υπόλοιποι βολεμένοι στις γωνιές τους, ‘προειδοποιούσαν’ μεν, άραζαν δε, ασχολούνταν παγίως με τα ‘εσωτερικά’ τους, επαναπαύονταν αφού ‘δεν περνούσε, στο κάτω-κάτω απ’ το χέρι τους’…\nΑναρτήθηκε από Θανασης Ξ. στις 12:59 μ.μ. 6 σχόλια:\nΗ κ. Τίνα Μπιρμπίλη είναι σίγουρα ένα αμφίσημο πρόσωπο. Από τις αστειότητες τις σχετικές με το ντύσιμό της στις αρχές κι απ’ το σχεδόν αφόρητο ‘χάϊδεμά’ της απ’ τα φιλοκυβερνητικά μέσα, τον πρώτο ‘μήνα του μέλιτος’ της κυβέρνησης του ηγέτη των πιστών, βρέθηκε πολύ σύντομα στο μάτι του κυκλώνα.\nΈχει δεχθεί πυρά ένθεν κακείθεν. Δέχθηκε κατάπτυστη επίθεση απ’ τους συνδικαλισταράδες της ΓΕΝΟΠ. Χαρακτηρίστηκε απ’ την Δεξιά του κ. Σαμαρά ‘οικολόγος παλαιάς κοπής’. Της επιτέθηκαν οι ..εργολάβοι των αττικών λεωφόρων που ακύρωσε την κατασκευή τους τελευταία στιγμή. Μπήκε στο μάτι των ..πολυμετόχων του Παναθηναϊκού, που όταν έχασαν τις ελπίδες τους πως θα περνούσε το δικό τους με το νέο γήπεδο, εγκατέλειψαν την ομάδα άρον-άρον. Την ίδια ώρα, που κοντράρεται με Βωβούς και Βγενόπουλους, όμως, δριμεία κριτική ασκούν εναντίον της και οι Οικολόγοι Πράσινοι, για το θέμα του εξασθενούς χρωμίου του Ασωπού…\nΗ πρώτη σοβαρή κόντρα της με μέλη της ίδιας της κυβερνητικής παράταξης, πάντως, ήταν για το ζήτημα της εκτροπής του Αχελώου, έργου για το οποίο η Υπουργός έχει με παρρησία εκφράσει την αντίθεσή της. Σύσσωμοι οι Θεσσαλοί βουλευτές όλων των παρατάξεων (με εξαίρεση την εισηγήτρια του ΣΥΡΙΖΑ), της είχαν επιτεθεί στην Βουλή, με την ευκαιρία επερώτησης της Ν.Δ. και μάλιστα ο τότε κυβερνητικός εκπρόσωπος (και νυν ΠΡΟ.ΠΟ), μάλλον ..χαλαρά την είχε υποστηρίξει. Και ναι μεν ο Αχελώος δεν έχει ακόμη εκτραπεί, τα ..κοράκια όμως, συνεχίζουν να παραμονεύουν πάνω απ’ το κεφάλι της, καθώς διαβάζω πως αμέσως μόλις εξελέγη ο νέος περιφερειάρχης Θεσσαλίας κ. Κώστας Αγοραστός (ΝΔ), ζήτησε συνάντηση μαζί της…\nΗ δεύτερη σοβαρή αντίθεση, ήταν εκείνη του ανοίγματος των λιγνιτικών κοιτασμάτων. Φαίνεται πως στα πλαίσια του ‘τα δίνουμε όλα στους ιδιώτες’ η Κομισιόν (ναι, ναι) ‘πίεζε’ για το άνοιγμα τριών τουλάχιστον νέων λιγνιτικών μονάδων, την ίδια ώρα που η κ. Μπιρμπίλη έκλεινε –έστω συμβολικά- την «Πτολεμαϊδα 1» ! Η αρνητική της απάντηση προς την Κομισιόν, που έξυπνα στηρίχθηκε στον ευρωπαϊκό στόχο 20-20-20 (κατανομή πηγών ενέργειας), καθώς και στον ‘ελληνικό’ στόχο να περιορισθεί η παραγωγή ενέργειας από λιγνίτη στο 40% της συνολικής, δεν είμαι καθόλου σίγουρος πως ικανοποίησε τον …προσκυνημένο πρωθυπουργό μας.\nΗ επόμενη σύγκρουση, ήταν με τον fast-track υπερ-υπουργό κ. Παμπούκη, τότε με την ..επενδυσάρα του Αστακού, που όμως ευτυχώς ναυάγησε για άλλους λόγους, οπότε και ..ανεστάλη ο δραματικός τελευταίος ..γύρος του αγώνα.\nΦτάσαμε έτσι στο καλοκαίρι, οπότε το ‘Μαξίμου’ –πάει να πει ο ίδιος ο ..μικρόνους-, της ζητά να εγκαταλείψει την υπουργική θέση και να είναι ‘υποψήφια περιφερειάρχης Αττικής’. Εκείνη, βέβαια αρνείται, οπότε ..διαρρέει μια ‘δυσαρέσκεια’ η οποία είχε σαν αποτέλεσμα να της αφαιρεθεί το χαρτοφυλάκιο της ‘ενέργειας’ και να της αφήσουν μόνο εκείνο του ‘περιβάλλοντος’.\nΤώρα, έρχονται ακόμη δύο αποφάσεις της, που πιστεύω πως οξύνουν κι άλλο την κατάσταση.\nΗ πρώτη αφορά τους αγρότες του …φραπέ. Η απόφασή της για περιορισμό στο 1% της έκτασης που θα μπορούν οι αγρότες να ..σπείρουν φωτοβολταϊκά, προφανώς θα δυσαρεστήσει τα συμφέροντα των οπαδών της προόδου, καθώς και του ..βραβευμένου στοχαστή τους.\nΤο πιο σοβαρό όμως, είναι ασφαλώς η χθεσινή της δήλωση πως ‘καμιά ρύθμιση για τα αυθαίρετα δεν μπορεί να γίνει μετά τον νόμο του Τρίτση’ !! Σοβαρό, γιατί έρχεται σε ευθεία σύγκρουση με τον τσάρο παντών των Ρωσιών !! Αυτόν που και μόνη η υπογραφή του δεσμεύει ένα έθνος !! Τι ‘δεσμεύει’ λέω, σχεδόν ‘υποδουλώνει’ !! Τον κ. Παπακωνσταντίνου !! Τι θα κάνει τώρα ο κ. Παπακωνσταντίνου, που σ’ αυτή τη ‘ρυθμισούλα’ είχε υπολογίσει κάποια …εκατομμυριάκια;;; Πώς βγαίνεις, κυρά μου, απ’ αριστερά, την ώρα που εμείς έχουμε κατεβασμένα τα πανταλόνια;;; Θα μας το παίξεις εσύ τώρα η χθεσινή, σοσιαλίστρια;;; Κάτσε να πάω μια και δυο στον ..πατερούλη των προσκυνημένων, να σου πω εγώ !!.....\nΈχω την αίσθηση, εδώ και μήνες, πως εκεί στο Υπουργείο Περιβάλλοντος και Κλιματικής Αλλαγής, σε κάποιο συρτάρι στο γραφείο της Υπουργού, είναι ήδη φτιαγμένη μια παραίτηση, που το μόνο που της λείπει είναι η ημερομηνία και η υπογραφή.\nΗ κ. Μπιρμπίλη δεν είναι κοινοβουλευτική. Τυπικά δεν εκπροσωπεί κανέναν. Θα μπορούσε όμως –υπό συνθήκες- να εκπροσωπήσει την μεγάλη πλειοψηφία του ελληνικού λαού. Να σταθεί όρθια μέσα στο ναυάγιο μιας παράνομης και προδοτικής κυβέρνησης.\nΑρκεί να τους ..προλάβει. Γιατί οι ‘εχθροί’ της είναι έμπειροι. Θα κάνουν κάποιον μίνι ανασχηματισμό. Θα το ρίξουν σε ‘αργούς ρυθμούς’, και σε ‘αναποτελεσματικότητα’. Θα της ρίξουν άφοβα με το τσουβάλι την λάσπη, θα παρουσιάσουν την αντικατάστασή της, σαν ‘επιτάχυνση’ του κυβερνητικού τους έργου'. Θα κάνουν τα αδύνατα-δυνατά η αλλαγή της να μην κάνει πολιτικό ..θόρυβο..\nΑρκεί να προλάβει, να τους τρίψει πρώτη στα μούτρα, την παραίτησή της…\nΌσο για τα αυθαίρετα;;\nΑυτά θα τα ..ρυθμίσουν έτσι κι αλλιώς…\nΑναρτήθηκε από Θανασης Ξ. στις 11:56 π.μ. 9 σχόλια:\nΕτικέτες Μπιρμπίλη, Οικολογία, Πολιτική\nΔιαβάσατε τι προτείνει το ΙΟΒΕ, στην κυβέρνησή του Γ. Α. Παπανδρέου του Παραβάτη;;\nKατάργηση όλων των φοροαπαλλαγών που ΑΦΟΡΟΥΝ ΠΟΛΙΤΕΣ. Επανεξέταση όλων των επιδομάτων με ΕΙΣΟΔΗΜΑΤΙΚΑ ΚΡΙΤΗΡΙΑ. Κατεδάφιση των ‘ευγενών’ ασφαλιστικών ταμείων. Συγχώνευση ..ΝΟΣΟΚΟΜΕΙΩΝ, και εξειδίκευσή τους, ανάλογα με τα ΣΥΓΚΡΙΤΙΚΑ τους πλεονεκτήματα (!!!). ΙΔΙΩΤΙΚΟΠΟΙΗΣΗ των υπόλοιπων νοσοκομείων που ΠΕΡΙΣΣΕΥΟΥΝ. Κατάργηση ρυθμίσεων τύπου ‘βασικού μετόχου’ που ΕΜΠΟΔΙΖΟΥΝ την δημιουργία ιδιωτικών νοσοκομείων και ειδικά διαγνωστικών κέντρων. Συγχώνευση και κατάργηση ΣΤΡΑΤΙΩΤΙΚΩΝ ΜΟΝΑΔΩΝ και στην συνέχεια αξιοποίηση ΣΤΡΑΤΟΠΕΔΩΝ που περισσεύουν (!!) για την εξόφληση αμυντικών δαπανών. Συγχώνευση ΕΚΠΑΙΔΕΥΤΙΚΩΝ ΙΔΡΥΜΑΤΩΝ. Σχεδιασμό της ΕΠΟΜΕΝΗΣ ΑΣΦΑΛΙΣΤΙΚΗΣ ΜΕΤΑΡΡΥΘΜΙΣΗΣ (!!!), και τέλος την χρησιμοποίηση ΜΑΝΑΤΖΕΡΣ για την υλοποίηση του κυβερνητικού έργου…\nΚαι μην γκρινιάξετε πως όλα αυτά που προτείνει με την επιστημοσύνη του το ΙΟΒΕ, έχουν ταξικό χαρακτήρα. Όχι καλέ. Δεν τίθεται τέτοιο θέμα εδώ. Φτωχοί και πλούσιοι ΔΕΝ υπάρχουν. Το είπε άλλωστε και ο στοχαστής ηγέτης των πιστών χθες στη συζήτηση για τον προϋπολογισμό !! Η πάλη των τάξεων έχει τελειώσει ! Πού ζείτε;;....\nΑπ’ τη μια υπάρχουν οι σώφρονες οπαδοί της προόδου κι απ΄ την άλλη, αφελείς και οπισθοδρομικοί φορείς της στασιμότητας ! Διότι εάν δεν είσαι υπέρ της πολιτικής της κυβέρνησης, είσαι ‘μέρος του ‘προβλήματος’ !!\nΠοιο είναι το πρόβλημα;; Μας το εξήγησε κι αυτό ο πρωθυπουργός: Είναι o Κινέζικος ...καπιταλισμός, που επιτίθεται στον …καπιταλισμό του ‘αναπτυγμένου κόσμου’, και που τι να κάμει τώρα ο καημενούλης (αναπτυγμένος κόσμος) μπροστά στους άθεους, απλήρωτους και ρυπαίνοντες σχιστομάτηδες;; Μα να προωθήσει την ‘ποιότις’ την ‘καινοτομία’ και την ‘πράσινη ανάπτυξη’ καλέ !.....\nΕκεί, δηλαδή, που τείνουν και οι πιο πάνω προτάσεις του ΙΟΒΕ…..\nΑναρτήθηκε από Θανασης Ξ. στις 3:51 μ.μ. 9 σχόλια:\nΕτικέτες ΙΟΒΕ, Πολιτική\nΟμιλία της Σοφίας Σακόραφα κατά την Κύρωση του κρατικού προϋπολογισμού του οικονομικού έτους 2011.\nΚυρίες και κύριοι συνάδελφοι,Ένα σημαντικό ερώτημα που καταρχήν πρέπει να απαντηθεί είναι γιατί φτάσαμε έως εδώ.Και το “ως εδώ” περιλαμβάνει και αυτόν το φετινό, κατ' όνομα προϋπολογισμό.\nΣυνοπτικά αναφέρω ότι στο δυτικό καπιταλισμό, από τη δεκαετία του 70, η ιδιοκτησία είναι έμμεση.Οι ιδιοκτήτες των μέσων παραγωγής δεν έχουν ονοματεπώνυμο.Είναι το περίφημο χρηματιστηριακό κεφάλαιο (funds), που αποπροσωποποιεί σε σημαντικό βαθμό την ιδιοκτησία, αφού δεν είναι κάτοχος παραγωγικών μέσων.Προτεραιότητά του δεν είναι η υπεραξία του προϊόντος, αλλά οι δανειακές ανάγκες, τα πλεονάσματα, αφού δουλειά τους είναι να εμπορεύονται χρήμα.Αυτό λοιπόν που παρουσιάζεται προσχηματικά σαν ανήθικη δραστηριότητα, σαν φούσκα,δεν είναι παρά η πιο ανεπτυγμένη μορφή του δυτικού καπιταλισμού.Το τζογάρισμα, δηλαδή, πάνω στο απόλυτο φετίχ, στο χρήμα.\nΩστόσο, ακόμη κι έτσι, ο δυτικός καπιταλισμός έχει ανάγκη από παραγόμενες υπεραξίες, από αγαθά δηλαδή.To γεγονός ότι η μεγαλύτερη ασφάλεια για το ευρώ είναι η γερμανική παραγωγή βιομηχανικών προϊόντων,Το γεγονός ότι οι Η.Π.Α. βασίζονται στην παραγωγή αξιόπιστων στρατιωτικών συστημάτων,αποδεικνύουν ότι η βάση είναι πάντα η υπεραξία στο εμπόρευμα.Όταν το χρήμα δε βασίζεται σε αυτήν, τότε απλώς η οικονομία καταρρέει.\nΚι εδώ βρίσκεται το πραγματικό δράμα της Ελλάδας.Δεν δημιουργεί και δεν παράγει σχεδόν καμία υπεραξία.Χάθηκε το τρένο της βιομηχανικής επανάστασης,χάσαμε το τρένο της τεχνολογίας, και εδώ και καιρό, δυστυχώς, χάνουμε και το τρένο της πράσινης οικονομίας.Αυτή είναι η κυρίαρχη αιτία της τεράστιας κρίσης στην πατρίδα μας.\nΓιατί έγινε αυτό ?Η απάντηση βρίσκεται στην ιστορική διαδρομή και στα πολιτικά δεδομένα της χώρας μας.Η αστική τάξη της Ελλάδας υπήρξε παρασιτική και κρατικοδίαιτη και ποτέ δεν υπηρέτησε τον ιστορικό της ρόλο, που είναι η ορθολογική παραγωγή.Και βέβαια είναι τεράστια η ευθύνη που έχουν και τα κόμματα εξουσίας, αφού η μεν ζητούσε και τα δε την ταϊζανε με αντάλλαγμα τη διατήρηση τους στην εξουσία.Ένα πλέγμα, με συγκοινωνούντα δοχεία, με μόνιμο τροφοδότη το δανεισμό, ο οποίος κάλυπτε την παταγώδη αποτυχία κομμάτων και κυρίαρχης τάξης να αναπτύξουν αυτοδύναμα τη χώρα.Αυτό το στρεβλό μοντέλο, με δεκανίκια την υποφορολόγηση του κεφαλαίου, την καταλήστευση των ταμείων και την καταστροφή παραδοσιακών παραγωγικών δομών, όπως η γεωργία, έφεραν τα σημερινά αποτελέσματα.Ελλείμματα, δημόσιο χρέος, ανύπαρκτη παραγωγική βάση.\nΕίναι σαφές ότι όποια ανάλυση ενοχοποιεί το δημόσιο υπάλληλο, το κόστος εργασίας, τα κοινωνικά κεκτημένα δεν είναι απλώς ψεύτικη, αλλά είναι και πολιτικά χυδαία.Γιατί είναι πολιτική χυδαιότητα να πληρώνει αυτός που δε φταίει και την απόφαση αυτή να την παίρνουνχέρι-χέρι, αυτός που φέρει τη βαρύνουσα πολιτική ευθύνη,με αυτόν που φέρει τη βαρύνουσα οικονομική ευθύνη.\nΤο δεύτερο ερώτημα που πρέπει να απαντηθεί είναι αν, με δεδομένη αυτήν την κατάσταση και επίσης με δεδομένη την παγκόσμια οικονομική κρίση, η προσφυγή στο ΔΝΤ ήταν μονόδρομος.Κατά την άποψή μου, κατηγορηματικά όχι, η προσφυγή στο ΔΝΤ δεν ήταν μονόδρομος.Σε καμιά περίπτωση δεν αρκούν τα ελλείμματα για να οδηγηθεί μια χώρα σε χρεοκοπία.Το έλλειμμα της ευρωζώνης, των ΗΠΑ, ακόμη χειρότερα της Ιαπωνίας το αποδεικνύουν.\nΝαι, λένε κάποιοι, όμως η Ελλάδα δεν έχει μόνο υψηλά ελλείμματα έχει και υψηλό δημόσιο χρέος.Στοιχεία ΔΝΤ:Το συνολικό χρέος της Ελλάδας είναι στο μέσο όρο της ΕυρωζώνηςΗ χώρα μας, κυρίες και κύριοι συνάδελφοι,είτε από άγνοια, είτε από σκοπιμότητα αφέθηκε και έγινε το επίκεντρο κερδοσκοπικών επιθέσεων.Αυτή είναι η πραγματικότητα, τη ζήσαμε. Αυτή είναι η αλήθεια.\nΗ πολιτική κρίση του καθενός αφορά στο εάν αυτό έγινε από άγνοια ή σκοπιμότητα.Θα δείξει η ιστορία εάν η κυβέρνηση υπήρξε αφελής και ακούσια χειραγωγούμενη,ή εάν υπήρξε ο άλλος πόλος μιας συμφωνίας με καταστρεπτικές συνέπειες για το λαό και τη χώρα μας.Συνέπειες που, κατά την άποψή μου, δεν υπήρξαν το αποτέλεσμα μιας επιλογής,αλλά το ζητούμενο μιας πολιτικής.\nΚαι φτάνουμε στο σήμερα και στη συζήτηση του προϋπολογισμού.Ένας προϋπολογισμός, που είναι το πιο απτό αποτέλεσμα της καταστροφής που υφίσταται η χώρα μας και ο λαός μας.Που είναι προϋπολογισμός χώρας με μειωμένη κυριαρχία.Ένας προϋπολογισμός που καλούνται να επωμισθούν μεν οι Έλληνες πολίτες, αλλά αποτελεί φιρμάνι του ΔΝΤ, που απλώς και μόνο το επικυρώνει η Βουλή.Ένα φιρμάνι που την επομένη κιόλας μέρα θα ανατραπεί προς το χειρότερο.\nΚαι το κρίσιμο ερώτημα είναι υπάρχει άλλος δρόμος?Υπάρχει.Πάρτε παράδειγμα άλλης, σοβαρής, πολιτικής.Ουγγαρία. Μέλος της Ε.Ε.Δεν μιλάμε για καμιά επαναστατική διαδικασία.Η συντηρητική κυβέρνηση Όρμπαν είπε όχι στο ΔΝΤ, αλλά:επέβαλε για τρία χρόνια έκτακτη εισφορά ύψους 0,45% στα ακαθάριστα έσοδα των τραπεζών,έκτακτη φορολογία 5,2% στα συμβόλαια των ασφαλιστικών εταιριώνκαι έκτακτη φορολογία μέχρι 6% στις χρηματιστηριακές εταιρίες και σε όλες τις υπόλοιπες χρηματοπιστωτικές δραστηριότητες.\nΚαι σε αυτό το σημείο κυρίες και κύριοι συνάδελφοι καταθέτω μια πρόταση, τακτικού χαρακτήρα, και απευθύνομαι σε όλες τις πρωτοπόρες δυνάμεις του τόπου.Καταθέτω μια πρόταση και απευθύνομαι σε όλους τους πολίτες που τους βομβαρδίζουν, επιβάλλοντας το πλέον φασιστικό δίλημμα : ή καταστροφή ή αιματηρή λιτότητα.Μόνο που αυτό το δίλημμα έχει κοινό παρανομαστή.Γιατί οι ανθρώπινες κοινωνίες δεν είναι τα λογιστικά νούμερα, που ακόμη και αυτά δε βγαίνουν,αλλά οι άνθρωποι.\nΗ Δημιουργία Επιτροπής Λογιστικού Ελέγχου του δημοσίου χρέους, κατά τα πρότυπα του Εκουαδόρ.Δε μιλάω δηλαδή στη βάση υποθέσεων,αλλά στη βάση μιας εφικτής και ήδη εφαρμοσμένης λύσης από το 2006.\nΑυτή η Επιτροπή αποτελείται από ειδικούς, από διεθνείς προσωπικότητες υψηλού κύρους.Και δε μιλώ μόνο για Επιτροπή πεφωτισμένων, αλλά για επιτροπή ειδικών, που με τη συνδρομή των εργαζομένων θα δημιουργήσουμε ένα ενιαίο μέτωπο ανασυγκρότησης.Την Επιτροπή συνδράμουν τα όργανα του κράτους, το υπουργείο Δικαιοσύνης, Οικονομικών, το Γενικό Λογιστήριο, το Ελεγκτικό Συνέδριο, νομικοί, ορκωτοί λογιστές, συνταγματολόγοι.\nΣκοπός της επιτροπής είναι ο εξονυχιστικός λογιστικός έλεγχος του διεθνούς και εγχώριου χρέους, το τονίζω, από τη μεταπολίτευση και μετά.Εξετάζει όλες τις συβάσεις που αφορούν σε όλους τους τομείς. (Επισημαίνω απλά τις τερατώδεις συμβάσεις των υπερχρεωμένων ολυμπιακών αγώνων).Όλα τα διμερή δάνεια που σύναψε η χώρα μας.(Τονίζω ιδιαίτερα αυτά που δίνονταν για να υποστηριχθεί δήθεν η αγορά προϊόντων αιχμής, όπως η Ζίμενς και τα εξοπλιστικά προγράμματα).Εξετάζει κάθε τι που αφορά στο δανεισμό και ανοίγει προσωπικούς τραπεζικούς λογαριασμούς, όλων των εμπλεκομένων.Σκοπός μας να “ξεσκονίσουμε” τους λογαριασμούς μας.Σκοπός η πολυσυζητημένη διαφάνεια.Να βρούμε ποιό κομμάτι αυτού του χρέους είναι προϊόν διαφθοράς.Επομένως παράνομο ή απεχθές.Και το αρνούμαστε.\nΆρνηση του απεχθούς χρέους, κυρίες και κύριοι συνάδελφοι.Στο Εκουαδόρ αποτελούσε το 70 % του χρέους υπό τη μορφή ομολόγων.Και σε όσους βιαστούν να πουν ότι το Εκουαδόρ είναι μια τελείως διαφορετική χώρα, απαντώ ότι,αυτή η διαφορά αποτελεί και το στρατηγικό μας πλεονέκτημα.Το Εκουαδόρ, όπως πολύ χαρακτηριστικά αναφέρει ο οικονομολόγος Ερίκ Τουσέν, που υπήρξε μέλος αυτής της Επιτροπής,δεν έχει καν δικό του νόμισμα, κατά συνέπεια είναι πολύ πιο εκτεθειμένο στις διεθνείς αγορές,το ΑΕΠ του είναι στο 12% του ελληνικούκαι το κατά κεφαλήν εισόδημα στο 10% του ελληνικού.\nΑπέναντι δε, στην απειλή για εκβιασμό των αγορών, απαντάμε πάλι με την πραγματικότητα.Πουθενά στην πράξη δεν έχει επιβεβαιωθεί αυτός ο εκβιασμός, ούτε στη Ρωσία το 1998, ούτε και στην Αργεντινή το 2001!\nΗ αναγκαία, η ζωτική προϋπόθεση για αυτήν την πολιτική επιλογή είναι να υπάρχει πολιτική βούληση με ένα διαφορετικό προσανατολισμό.Σε αυτή την κατεύθυνση συντάσσομαι με όλες τις πρωτοπόρες προοδευτικές δυνάμεις του τόπου, γιατί είναι οι μόνες που μπορούν να πλαισιωθούν από τον κόσμο της εργασίας και του μόχθου για τη συγκρότηση ενός μετώπου με μία άλλη λογική:Μία άλλη λογική που δεν είναι πλέον εάν μπορεί η Ελλάδα να πληρώσει το δημόσιο χρέος της , αλλά τί πρέπει να πληρώσει η Ελλάδα από το δημόσιο χρέος της.\nΑυτή τη λογική θεωρώ σαν απαρχή μιας διαφορετικής στρατηγικής αντίληψης.Την απευθύνω και σε αυτούς που δηλώνουν υπέρμαχοι της διαφάνειας,Και σε αυτούς που είναι υπέρμαχοι ενός άλλου κόσμου, σαν την αναγκαία προϋπόθεση δικαίου και δικαιοσύνης.\nΔεν το σχολιάζω καν. Χρειάζεται;;...\nΑναρτήθηκε από Θανασης Ξ. στις 4:37 μ.μ. 7 σχόλια:\nΕτικέτες Αναδημοσιεύσεις, Σακοράφα\nΒράδυ. Κάτω από μια σόμπα περιβάλλοντος, πίνω ζεστό καφέ. Ίσως στην ομορφότερη περιοχή της Αθήνας.\nΦάτσα μου, έχω την ανατολική πλευρά του νέου μουσείου της Ακρόπολης. Στα δεξιά, πίσω απ’ το νεοκλασικό του Μακρυγιάννη, προφταίνει να φανεί ο φωτισμένος βράχος με τον Παρθενώνα.\nΚάνει κρύο, μα υπάρχει κόσμος στον δρόμο. Ωστόσο, στα τραπεζάκια που κάθομαι, δεν υπάρχει άλλος. Καμιά φορά, νομίζω πως είμαι ο τελευταίος καπνιστής που απέμεινα στην πόλη του Μπεχράκη. Ο τελευταίος πουντιασμένος καπνιστής..\nΤότε ήλθε. Ο καφές είχε σχεδόν τελειώσει. Η ώρα είχε περάσει, σε λίγο θα έπρεπε να φύγω. Με πλησίασε, ανοίγοντας δρόμο ανάμεσα στα τραπέζια. Ήταν δεν ήταν στα επτά. Ζεστό μπουφάν. Στην πλάτη κρεμόταν η θήκη. Στο στήθος ένα μικροσκοπικό ροζ πορτοφολάκι. Χωρίς να πει κουβέντα, στήριξε το βιολί στο λαιμό της. Μικροσκοπικό βιολί. Ενός τετάρτου. Μικροσκοπικό δοξάρι. Σπασμένο, και κολλημένο με ζιλοτέϊπ.\nΤα κρυωμένα παιδικά δακτυλάκια, πάτησαν τις νότες. Το σπασμένο δοξάρι, χάιδεψε τις χορδές. Δεν ήταν κανένα κομμάτι. Ούτε χριστουγεννιάτικο. Ούτε τίποτε γνωστό. Μερικές νότες μόνο, χωρίς άλλο νόημα. Ωστόσο, η μικρούλα, φώς φανάρι, το παιχνίδι της ήξερε να το ακούει. Ο ήχος δεν ήταν αρχάριος. Δεν ήταν φάλτσος. Δυο τρεις νότες όλες κι όλες, μα νότες καθαρές. Βιολί…\nΕκμεταλλεύτηκα τον χρόνο που χρειαζόμουν για να ψάξω στην τσέπη μου για μερικά ψιλά.\n-Πώς σε λένε;; τη ρώτησα.\nΗ φωνή της ήταν ολόιδια με του βιολιού ! Κρυστάλλινη. Παιδική.\n-Στεφανί ! Επανέλαβε. ‘Όπως λέμε Στεφανία, αλλά αφαιρούμε το άλφα’ !!...\nΕίχε ξανθά μαλλιά, και τα πιο γαλάζια ματάκια που έχω δει. Να ήταν τάχα απ’ την Ελλάδα;; Να ήταν παιδί κάποιου μετανάστη;; Τα ελληνικά της ήταν άψογα. Χωρίς καμιά ξένη πρόσμιξη. Τί σημασία είχε άλλωστε. Μιλούσε άψογα τη γλώσσα της πατρίδας της. Της πατρίδας που είχε ασφαλώς γεννηθεί. Της πατρίδας που στο σχολειό της πήγαινε. Πρώτη δημοτικού;; Νηπιαγωγείο;; Κάπου εκεί..\nΠήρε τα ψιλά, και τα έβαλε στο ροζ πορτοφολάκι, κλείνοντας με προσοχή το φερμουάρ.\n-Σ’ αφήνω τώρα να πιεις τον καφέ σου με την ησυχία σου, είπε !!\nΚαι χάθηκε έτσι βιαστικά όπως είχε εμφανισθεί..\nΤην ακολούθησα άφωνος με το βλέμμα μου, να χάνεται μέσα στην κρύα νύχτα. Ανησύχησα. Αναζήτησα, έστω από μακριά, κάποιον, κάποια μάνα, κάποιον ενήλικα, να την ‘συνοδεύει’. Δεν μπόρεσα να δω κάτι. Μου ήλθαν στο μυαλό, οι γνωστές αφίσες στο μετρό, με τα εξαφανισμένα παιδιά. Πόσο εύκολο θα ήταν, για κάποιον που θα ήθελε να κάνει κακό. Ανατρίχιασα..\nΜετά, πάλι, το μυαλό μου έδιωξε την ασχήμια.\n..'Να πιεις τον καφέ σου με την ησυχία σου’ !!..\nΤην φαντάστηκα, να ‘ενοχλεί’ τον μπαμπά της, την ώρα που κουρασμένος θα έπινε καφέ στο σπίτι. Την φαντάστηκα να τρέχει να ανεβαίνει στα πόδια του, να τρέχει στην αγκαλιά του. Άθελά μου χαμογέλασα.\nΤην φαντάστηκα, να την βάζει ο μπαμπούλης της, στο κρεβάτι, το βράδυ για να κοιμηθεί. Την φαντάστηκα, να της δίνει ένα γλυκό φιλί-καληνύχτα. Φαντάστηκα, τα γαλάζια της ματάκια, να νυστάζουν αποκαμωμένα, και να φεύγουν στον κόσμο των ονείρων ευτυχισμένα. Των ονείρων, που είναι ίδια, ολόιδια, σ’ όλα τα παιδικά μάτια. Άσχετα, αν ο ‘μπαμπούλης’ είναι πλούσιος ή φτωχός. Άσχετα εάν το δοξάρι είναι σπασμένο και κολλημένο με ζιλοτέϊπ. Άσχετα αν το δωμάτιο είναι μεγάλο ή μικρό. Άσχετα αν η κούραση είναι απ’ το πολύ παιχνίδι με το τελευταίο μοντέλο του ps portable, ή απ’ το πολύ περπάτημα, για να γεμίσει το ροζ πορτοφολάκι..\nΌπως λέμε Στεφανία, αλλά αφαιρούμε το άλφα !!...\nΗ Στεφανί, δεν θα γίνει ποτέ μουσικός. Κι ας έχει ταλέντο, κι ας έχει από τα επτά της το αυτί να καταλάβει πότε αυτό το ξύλινο παιχνίδι κελαηδά γλυκά, και πότε νιαουρίζει φάλτσα. Δεν θα γίνει ποτέ μουσικός, τα ωδεία είναι ιδιωτικές επιχειρήσεις, θέλουν δίδακτρα, κι η Στεφανί έχει να γεμίσει το ροζ πορτοφολάκι κάθε βράδυ ! Γι αυτό δεν είχε παίξει ‘κάτι’. Ποιος να της το μάθει το κάτι της Στεφανί;; ..\nΜάζεψα τα πράγματά μου, και πήρα με βαριά βήματα το δρόμο. Τα γαλάζια μάτια. Η γλυκιά βιολίστικη φωνούλα. Η αθώα παιδική σοβαρότητα που έκλεινε με προσοχή το πορτοφολάκι, είχαν καρφωθεί στο μυαλό μου..\nΕκεί, στον κόσμο που δεν ανήκουμε. Εκεί στον κόσμο που αφήνουμε πίσω μας. Στο κόσμο που διαγράφουμε έτσι με μια μολυβιά. Στον κόσμο της ‘στασιμότητας’, που οι ηγέτες μας με ζήλο δυσφημίζουν έναντι του δικού τους εκσυγχρονισμένου οράματος. Έναντι του ιδιωτικοποιημένου κόσμου των επιχειρήσεων της ‘κοινωνικής ευθύνης’. Έναντι των ωδείων της κοινωνικής ευθύνης. Στον κόσμο αυτόν, αφήνουμε πίσω μας και την Στεφανί.. Την χάνουμε για πάντα…\nΈνας κόμπος ανέβηκε στον λαιμό μου.\nΌχι. Δεν ‘λυπήθηκα’ την Στεφανί. Δεν την λυπήθηκα, εμάς λυπήθηκα. Εμάς που όσο και να τον σπρώξουμε τον κανακάρη μας, όσα τέλεια δοξάρια και να του πάρουμε, όσους καθηγητές και να πληρώσουμε, τον ήχο της Στεφανί δεν θα τον βγάλει ποτέ με το στανιό. Γιατί η Στεφανί, μπορεί να μην γίνει ποτέ μουσικός, αλλά εύκολα θα το πάρει το ταλέντο της, και θα το μετασχηματίσει σε ταλέντο άλλο. Και θα το κάνει ζωή. Και θα το κάνει επιτυχία. Και θα το κάνει ουσία και στόχο πραγματικό. Σιγά μην λυπηθώ την Στεφανί !...\nΈφτασα στον προορισμό μου.\nΚαμιά φορά δεν χρειάζεται να βρεις εσύ τα Χριστούγεννα. Έρχονται εκείνα και σε βρίσκουν. Όπως δεν χρειάζεται να αναζητήσεις πάντα την αλήθεια. Σου αποκαλύπτεται εκείνη, μόνη της.\nΌπως ένα κρύο βράδυ, πίνοντας τις τελευταίες γουλιές καφέ κάτω από μια σόμπα εξωτερικού χώρου..\nΌπως λέμε Στεφανία, αλλά αφαιρούμε το άλφα.\nΑναρτήθηκε από Θανασης Ξ. στις 11:38 μ.μ. 9 σχόλια:\nΜπορεί κανείς να αιτιολογήσει 100% αυτό που έγινε χθες με τον Χατζηδάκη. Μπορεί να το εξηγήσει με όρους ιστορικούς, πολιτικούς, κοινωνιολογικούς, ακόμη και ψυχαναλυτικούς. Μπορεί κανείς να αισθανθεί όλη την γκάμα των ‘συναισθημάτων’. Απ’ το να ‘πανηγυρίσει’ για το ‘φουσκωμένο ποτάμι της λαϊκής οργής’, μέχρι να ‘κρύψει τη χαρά του’, λέγοντας πως απλά ήταν ένα ‘ατυχές γεγονός’, μια ‘παράπλευρη απώλεια’ του ‘ένδοξου ταξικού αγώνα’.\nΕξίσου εύκολα, μπορεί, άλλωστε, να φανταστεί τους πραγματικούς ηθικούς αυτουργούς, να βρει εύκολα τους ‘πραγματικούς ενόχους’, να απαλλάξει τους ‘φυσικούς αυτουργούς’, να υποδείξει τρόικες, μνημόνια, τον Παπανδρέου φυσικά. Ακόμη και το ίδιο το θύμα θα μπορούσε να ενοχοποιηθεί, να καταδειχθεί η προδοτική του πολιτική ιστορία, να χλευαστεί ακόμη και η επιπολαιότητά του, να βρεθεί εκεί που βρέθηκε, την ώρα που βρέθηκε, το ίδιο είπε εξ άλλου και ο Κούγιας για τον Γρηγορόπουλο: Τι γύρευε τέτοια ώρα στα Εξάρχεια…\nΕγώ, δυστυχώς, ΔΕΝ ΜΠΟΡΩ να δείξω αυτή τη φωτογραφία στον ..γιό μου. Όπως και πολλές άλλες φωτογραφίες, -θα συμφωνήσω-, με ζαρντινιέρες, Marfin, κλπ. Αλλά ΟΥΤΕ ΑΥΤΗΝ. Ως εκ τούτου, περιμένω -και ελπίζω-, τα κόμματα της αριστεράς, να ΚΑΤΑΔΙΚΑΣΟΥΝ απερίφραστα το γεγονός.\nΠεριμένω, επίσης -χωρίς να το ελπίζω- και απ’ τον πρωθυπουργό, αφού αντιληφθεί επιτέλους ΠΟΥ ΟΔΗΓΕΙ αυτή τη χώρα, να παραιτηθεί και να προκηρύξει άμεσα εκλογές.\nΑναρτήθηκε από Θανασης Ξ. στις 8:45 π.μ. 15 σχόλια:\nΕτικέτες Βία, Χατζηδάκης\nΔιαβάζω, ανάμεσα στα 30 νέα ‘μέτρα’ που σχεδιάζει η πεφωτισμένη κυβέρνηση του ηγέτη των πιστών, για την ‘σωτηρία της χώρας’:\nΚατηγορία: ‘Τα παίρνω κατ’ ευθείαν (αμέσως) απ’ την τσέπη σας’:\nΜείωση στους μισθούς των ΔΕΚΟ πάνω από 1.800 ευρώ (μικτά) Ταβάνι στα επιδόματα 10%\nΠλαφόν στις αμοιβές ΔΕΚΟ 4.000 ευρώ\nΠερικοπές οικογενειακών επιδομάτων 150 εκατ. ευρώ.\nΑναστολή στις ονομαστικές αυξήσεις συντάξεων 250 εκατ. ευρώ\nΜείωση των επιδομάτων ανεργίας 500 εκατ. ευρώ.\nΚατηγορία: ‘Τα παίρνω έμμεσα (αμέσως) απ’ την τσέπη σας’:Αύξηση στα εισιτήρια των αστικών συγκοινωνιών 30%\nΕξίσωση ΕΦΚ σε πετρέλαιο θέρμανσης - κίνησης 400 εκατ. ευρώ.\nΑύξηση συντελεστών ΦΠΑ 800 εκατ.\nΔεύτερη αναθεώρηση αντικειμενικών τιμών 200 εκατ. ευρώ\nΔιεύρυνση βάσης ΦΠΑ 300 εκατ. ευρώ\nΠλήρη εφαρμογή του πράσινου φόρου 150 εκατ. ευρώ\nΝέος ειδικός φόρος στα αυθαίρετα 100 εκατ. Ευρώ.\nΚατηγορία: ‘Κατεδαφίζω το κράτος’\nΜείωση της απασχόλησης στο Δημόσιο 660 εκατ.\nΑναδιοργάνωση της τοπικής αυτοδιοίκησης 500 εκατ. ευρώ\nΜείωση των επιδοτήσεων στις ΔΕΚΟ 800 εκατ. ευρώ.\nΠερικοπή στις δαπάνες του ΠΔΕ (Δημόσιες επενδύσεις), 500 εκατ. Ευρώ.\nΔιαβάζω και τις ‘αποκρατικοποιήσεις’ που ‘σκέπτεται’ η …ίδια κυβέρνηση, του …ίδιου ηγέτη των πιστών.Καζίνο Πάρνηθας, δεύτερο τρίμηνο 2011 με πώληση του 49% σε στρατηγικό επενδυτή. Προσδοκώμενα έσοδα (120-150 εκατ. ευρώ).\nΔιεθνή Αερολιμένα Αθηνών, δεύτερο τρίμηνο. Το δημόσιο κατέχει 55% το οποίο και θα διατηρήσει παρατείνοντας ωστόσο τη σύμβαση παραχώρησης (200-300 εκατ. ευρώ)\nΦάσμα συχνοτήτων: Τρίτο τρίμηνο του 2011, συμβάσεις παραχώρησης (250-300 εκατ. ευρώ).\nΕλληνικά αμυντικά συστήματα: Τρίτο τρίμηνο, πώληση ποσοστού από το 99,81% που κατέχει το Δημόσιο σε στρατηγικό επενδυτή.\nΤΡΑΙΝΟΣΕ: Τέταρτο τρίμηνο. Η εταιρεία ανήκει σήμερα κατά 100% στο Δημόσιο. Σχεδιάζεται η πώληση ποσοστού σε στρατηγικό επενδυτή (10-35 εκατ. ευρώ).\nΛΑΡΚΟ: Τέταρτο τρίμηνο. Πώλησης του 55,19% που ανήκει στο Δημόσιο σε στρατηγικό επενδυτή.\nΕγνατία: Τέταρτο τρίμηνο: Συμβάσεις παραχώρησης.\nΔΕΠΑ: Τέταρτο τρίμηνο με τον σχεδιασμό να βρίσκεται σε εξέλιξη.\nΚατ’ αρχήν, είναι φανερό απ’ τις δυο πρώτες ‘ομάδες’ μέτρων, πως η εισπρακτική λαίλαπα συνεχίζεται με μεγαλύτερη ακόμη ένταση, σε βάρος ΑΠΟΚΛΕΙΣΤΙΚΑ των πολιτών και των εργαζομένων (όλα για τον πολίτη). Με ανατριχιαστικές ‘λεπτομέρειες’, όπως πχ η εγκληματική ‘μείωση των επιδομάτων ανεργίας’ τη στιγμή που η ίδια η ανεργία διογκώνεται. Με παντελή κοινωνική αναλγησία (πετρέλαιο-εισιτήρια), κοινώς μας έχουν γραμμένους εκεί που δεν πιάνει μελάνι. Με άλλη μια απ’ τα ίδια, να φορολογούμε την ‘παρανομία’ που το ίδιο το κράτος όχι μόνον επέτρεψε, αλλά και υποδαύλισε αφού ‘κονόμαγε, τότε, και θέλει να ξανα ‘κονομήσει και τώρα (πράσινοι φόροι, αυθαίρετα). Με τουλάχιστον αμφίβολη αποτελεσματικότητα, παρατηρείστε την εκ νέου ‘αύξηση του ΦΠΑ’, ή την ‘διεύρυνση βάσης του ΦΠΑ’, τι στο διάολο θα αποφέρουν αυτά, όταν με όλα τα υπόλοιπα τορπιλίζεις την κατανάλωση.\nΗ επόμενη ‘ομάδα’, όμως, δείχνει την ακόμη πιο επικίνδυνη αλήθεια, για τον …γνωστό Ευρωπαίο Στοχαστή: Πως έχει επιλέξει να κατεδαφίσει το κράτος. Εκείνα τα 660 εκ. ‘μείωση της απασχόλησης’ σημαίνουν απλά, πως δεν θα διστάσουν ακόμη και απολύσεις να κάνουν. Τα 500 εκ. από κάτω, αποκαλύπτουν την πραγματική ‘αιτία’ του Καλλικράτη. Οι ΔΕΚΟ, θυμηθείτε πως είναι ‘κοινής ωφέλειας’. Όσο για τις δημόσιες επενδύσεις, προφανώς θέλουμε να τις κάνουμε …ιδιωτικές.\nΚαι φτάνουμε, στις ‘αποκρατικοποιήσεις’. Πάρνηθα. Ελ. Βενιζέλος. Ελλ. Αμυντικά συστήματα. ΤΡΑΙΝΟΣΕ. ΛΑΡΚΟ. Εγνατία, ΔΕΠΑ. Πάει να πει, τα φιλέτα. (την ΤΡΑΙΝΟΣΕ την κάναμε φιλέτο, αφού ρίξαμε τα ελλείμματα στο χρέος). Φιλέτα, που –το έχουμε ξαναδεί το έργο- θα τα πάρει ο άγιος στρατηγικός ιδιώτης επενδυτής, θα ‘κονομήσει όσο ‘κονομήσει, και μετά θα βρει μια πρόφαση θα την κάνει, και θα ξαναπετάξει τη στυμμένη λεμονόκουπα, ως ‘προβληματική’ πια, πίσω στα μούτρα μας.\nΕίτε πρόκειται για επικίνδυνη μικρόνοια του ηγέτη των πιστών, είτε για επικίνδυνο σχέδιο του ‘ανθρώπου του κεφαλαίου’, το αποτέλεσμα θα είναι το ίδιο. Δυστυχώς, μπαίνουμε στη φάση, όπου η κυβέρνηση θα προκαλέσει μη αναστρέψιμες ‘βλάβες’ στη χώρα. Διότι, τον μισθό, τη σύνταξη, τους θεσμούς, τους επαναφέρεις. Ότι όμως θα ξεπουλήσει τώρα ο κ. Παπανδρέου και η συμμορία του, άντε πάρ’ το πίσω. Ακούω για πετρέλαια. Για συνεκμεταλλεύσεις του Αιγαίου. Ακούω ‘αποτιμήσεις’ της ‘περιουσίας του Δημοσίου’. Φοβάμαι πως μπήκαμε στη φάση που –όπως πολύ εύστοχα κάπου περιέγραψε ο κ. Καζάκης- ο τοκογλύφος έρχεται, για ‘εκείνο το χωραφάκι στη ρεματιά’ !....\nΗ κυβέρνηση αυτή, πρέπει να φύγει όσο το δυνατόν ταχύτερα. Έναντι ακόμη και της πτώχευσης. Προτιμότερη είναι. Και, ξέρω, κάποιους ίσως στενοχωρώ. Κάποιοι δεν πείθονται. Κάποιοι ίσως πιστεύουν ακόμη, πως οι ‘προθέσεις’ είναι ‘καλές’. Κάποιοι, ίσως ακόμη να πιστεύουν, πως ‘φταίνε’ και οι ίδιοι, κάποιοι να πιστεύουν πως ‘μαζί τα φάγαμε’ όλοι, και πως επομένως οφείλουμε να πληρώσουμε, κλπ, κλπ. Δεν χρειάζεται όμως να επιχειρηματολογήσω εγώ. Ξαναδιαβάστε πιο πάνω, τα ‘μέτρα’. Λένε την μόνη αλήθεια._\nΑναρτήθηκε από Θανασης Ξ. στις 10:00 π.μ. 21 σχόλια:\nΕτικέτες Κρίση, Μνημόνιο, Οικονομία, Πολιτική\nΕάν το ένα επικοινωνιακό κόλπο της κυβέρνησης, τον τελευταίο χρόνο ήταν το ‘όλοι μαζί τα φάγαμε’, δηλαδή η κατάπτυστη ενοχοποίηση του ίδιου του θύματος, το δεύτερο αναμφίβολα ήταν οι περίφημες ‘διαρθρωτικές αλλαγές’. Διαρθρωτικές αλλαγές που προτάθηκαν πάντοτε, όποτε υπήρχε ανάγκη να γίνει επίθεση μέτρων, ενάντια σ’ έναν κλάδο εργαζομένων, σε κάποιο εργατικό κεκτημένο, σε όποιο επιχείρημα της αντίπαλης πλευράς.\nΘα μπορούσε, πολύ εύκολα, ο οποιοσδήποτε λογικός πολίτης αυτής της χώρας, να αντιπαραθέσει στην κυβέρνηση, πως χρυσές και άγιες οι ‘διαρθρωτικές’ αλλαγές, οι τομές, οι εξορθολογισμοί και όλες οι υπόλοιπες όμορφες λέξεις, αλλά είναι ηλίου φαεινότερο, πως: Πρώτον: Χρειάζονται δεκαετίες για να συντελεστούν. Δεύτερον: Δεν υπάρχει χειρότερη στιγμή για να επιχειρηθούν απ’ αυτή που ζούμε, και Τρίτον και κυριότερο: Πως δεν είναι πολιτικά άφυλες.\nΧρειάζονται δεκαετίες έντιμου κράτους, για να αποκτήσει, για παράδειγμα, ‘φορολογική συνείδηση’ ο πολίτης. Η όποια –άλλη περίπτωση- προστιματική ‘τακτοποίηση’ της αυθαιρεσίας μας, ποτέ δεν θα μας πείσει πως δεν γίνεται απλά για εισπρακτικούς λόγους, όταν εσύ ο ίδιος κλαίγεσαι καθημερινά πως πρέπει να μαζέψεις τόσα, για να την βγάλεις καθαρή μέχρι την επόμενη δόση. Τέλος, η περίφημη ‘πάταξη της φοροδιαφυγής’ είναι σαφέστατα ταξικά προσανατολισμένη, όταν κυνηγάς την απόδειξη του περιπτερά, ή όταν αυξάνεις τους έμμεσους φόρους ή τον ΦΠΑ βασικών αγαθών, ενώ ταυτόχρονα δίνεις φορολογικά κίνητρα στους επιχειρηματίες.\nΕπειδή, όμως, κανείς, απ’ την άλλη, λογικός πολίτης αυτής της χώρας, δεν θα μπορούσε να ισχυρισθεί, πως αλλαγές δεν χρειάζονται στην χώρα μας, ας δούμε από πιο κοντά. Μήπως, τάχα, αδικούμε τον πρωθυπουργό και την κυβέρνησή του; Μήπως πράγματι τον χρόνο που μας πέρασε, έγιναν και αλλαγές που ήσαν ζητούμενες; Που μας πήγαν μπροστά;; Μήπως είμαστε πράγματι ‘υπέρμαχοι της στασιμότητας’, όπως μας αποκαλεί ο κ. Δασκαλόπουλος του ΣΕΒ;;…\nΗ πρώτη-πρώτη αλλαγή που εντυπωσίασε, είναι αλήθεια, ήταν βέβαια εκείνη του opengov. Απ’ την μια έδινε την δυνατότητα της διαβούλευσης, απ’ την άλλη επιχειρήθηκε στελέχωση κρίσιμων θέσεων στην δημόσια διοίκηση, μέσα απ’ την ελεύθερη κατάθεση βιογραφικών, και την υποτιθέμενη ορθολογική επιλογή προσώπων.\nΑς μην μιλήσω καλύτερα για το κομμάτι της ‘διαβούλευσης’, μπορείτε απλά να πάτε μια βολτίτσα στην τρέχουσα κουβέντα για την κάρτα του πολίτη, και να διαβάσετε τι αναρτάται εκεί καθημερινά. Πρόκειται σχεδόν για τηλεοπτικό ριάλιτι. Τηλεοπτικό τρίκ. Η ζούγκλα του κ. Τριανταφυλλόπουλου ! Όπου ‘καλούμε’ τριάντα νοματαίους, και τους βάζουμε να λύσουν ένα πρόβλημα. Μπορούν να κουβεντιάσουν τριάντα άνθρωποι μαζί;; Όχι ασφαλώς. Ζούγκλα θα γίνει. Αλλά θα έχει τηλεθέαση.\nΚαι μπορεί, ως τηλεοπτικό σόου να είναι καλό σαν ιδέα, αλλά μην μου το πουλάτε σε συσκευασία διαρθρωτικής αλλαγής. Γιατί, εάν ισχυρίζεστε, πως βάζετε κάποιον υπάλληλο, να τα διαβάζει όλα αυτά προσεκτικά, ώστε κάτι απ’ όλα να το ‘κρατήσετε’, να το κάνετε νόμο, συγνώμη, αλλά με κοροϊδεύετε.\nΤο άλλο, τώρα με τα βιογραφικά, αυτό κάηκε κύριοι, απ’ τους ίδιους εσάς ! Γιατί ενώ στην αρχή παραδεχθήκατε πως κακώς ρωτούσατε για τις πολιτικές δράσεις των υποψηφίων, και άρον-άρον αποσύρατε την ερώτηση απ’ την φόρμα, μετά παραδεχθήκατε πως ‘κατατέθηκαν πάρα πολλά’ και δεν προλάβαινε ο κ. Πάγκαλος να τα ελέγξει, στο τέλος αποδείχθηκε πως διαλέγατε απλά τους ‘δικούς’ σας, μάλιστα χωρίς απόλυτη επιτυχία, θυμάστε εκείνον που αποδείχθηκε πρώην υβριστής και τον είχατε διορίσει !...\nΠάμε παρακάτω, σοβαρή διαρθρωτική αλλαγή, υπήρξε το φορολογικό πολυνομοσχέδιο του Ιουνίου. Σοβαρή, που υποσχόταν δίκαιο και κυρίως σταθερό φορολογικό τοπίο. Που διαφημίστηκε όσο κανένα άλλο, που υποτίθεται θα φορολογούσε τους έχοντες ίδια με τους υπόλοιπους, που θα εφάρμοζε αντικειμενικά κριτήρια με αυστηρό τρόπο, που θα, θα , θα.\nΤι απέγινε; Μέσα σ’ έναν κυκεώνα από 90 σελίδες, και πάνω από 100 εκκρεμότητες που υπετίθετο πως θα ρυθμίζονταν εκ των υστέρων με ‘υπουργικές αποφάσεις’, άρχιζε να ξεφτίζει. Αφαιρούσαμε το ένα τεκμήριο. Επιτρέπαμε να επαναπατριστούν τα κλεμμένα του Μαντέλη. Χωρίζαμε τους φόρους των κερδών σε διανεμόμενους και μη. Απαλλάσσαμε τους καναλάρχες από τον φόρο των διαφημίσεων. Καταργούσαμε το αφορολόγητο για να δημιουργηθεί το κίνημα των αποδείξεων. Κουραζόταν το κίνημα των αποδείξεων και καταφεύγαμε πανηγυρικά στην παλιά-καλή περαίωση. Και μόλις σε έξη μήνες φέρνουμε τώρα άλλες μπαρούφες στη βουλή, νέα φορολογικά ‘μέτρα’ !!\nΠάμε παρακάτω. Διαφάνεια και διαύγεια. Ξεκίνησε, δουλεύει υποτίθεται σε όλα τα υπουργεία. Έχουν συσταθεί στις δημόσιες υπηρεσίες επιτροπές από κακόμοιρους υπαλλήλους που κάθε μέρα οφείλουν να αναρτούν στο διαδίκτυο, τις δαπάνες, για να βλέπει ο πολίτης πως τα λεφτά του ‘έπιασαν τόπο’ ! Και πέρα απ’ το μπάχαλο και την ‘παραγωγικότητα’ που έχει δημιουργηθεί, όπου χάνουν μέρες για να αναρτήσουν δαπάνες όπως η …αλλαγή κλειδαριάς στο τάδε ντουλάπι, ή η έξοδος στην σύνταξη της δείνα υπαλλήλου (!!), το μεγαλύτερο γέλιο έπεσε στις πρόσφατες εκλογές.\nΔιότι, σύμφωνα με τον νόμο, όφειλαν οι υποψήφιοι, να αναρτήσουν τα έσοδα (πάει να πει τις χορηγίες), και τις δαπάνες της προεκλογικής τους εκστρατείας. Με συγκίνηση, λοιπόν, σας πληροφορώ, πως οι τέσσερις διεκδικητές του ..θρόνου, στον Δήμο Αιγάλεω, (ένας εκ των οποίων εξελέγη μάλιστα) εισέπραξαν 0,00 ευρώ, και δαπάνησαν επίσης 0,00 ευρώ. Μόνος ειλικρινής, ο απερχόμενος Δήμαρχος, ο οποίος δεν εισέπραξε μεν τίποτε, αλλά δαπάνησε παρακαλώ, σε όλη την προεκλογική περίοδο, …816 ευρώ !!!...\nΠάμε παρακατω. Ηλεκτρονική συνταγογράφηση !! Ποιά συνταγογράφηση;; Μόνο ενός ταμείου, που αποτελεί το 10% περίπου του συνόλου των συνταγών;; (ΟΑΕΕ). Που ανάγκασε με το στανιό τα φαρμακεία όλης της χώρας να αγοράζουν ειδικούς εκτυπωτές, να αντικαταστήσουν τις ταμειακές με PCs, να αγοράσουν ίντερνετ;; Που έπεσε την πρώτη μέρα της εφαρμογής του, επειδή κάποιος φωστήρας δεν υπολόγισε καλά τί σέρβερ χρειαζόταν;; Που η Δανία χρειάστηκε πέντε ολόκληρα χρόνια για να την εφαρμόσει 100%, κι εμεις θα χρειαστούμε δέκα και βάλε;;...\nΝα πάμε και παρακάτω;; Να πάμε στην περίφημη υπηρεσία ‘κατεδαφίσεων’ αυθαιρέτων που εξαγγέλθηκε απ’ την Περιβάλλοντος, και που κατέληξε να γκρεμίσει μονάχα την Φαντασία;; Να πάμε στο ‘ΑΣΕΠ Δημοσίων έργων’ που εξαγγέλθηκε απ’ τον κ. Ρέππα, και όσο το είδατε εσείς άλλο τόσο το έκανε κι εκείνος;; Να συνεχίσουμε με τις τακτοποιήσεις των ημιυπαίθριων, που θα πήγαιναν υποτίθεται στο ‘πράσινο ταμείο’ και κατέληξαν στην εξυπηρέτηση του δημόσιου χρέους; Να πάμε παρακάτω στην φορολόγηση της Εκκλησιαστικής Περιουσίας; Να συνεχίσουμε στον χωρισμό Εκκλησίας-Κράτους (αυτό μάλλον έμεινε στους λεονταρισμούς της κ. Διαμαντοπούλου, αλλά να μην είμαστε και άδικοι, δεν είχε ποτέ εξαγγελθεί). Ή μήπως να πάμε παρακάτω, να ψάξουμε εάν άλλαξε κάτι στις βουλευτικές ασυλίες ή στον νόμο περί ευθύνης υπουργών;;\nΤι είχες Γιάννη, τι είχα πάντα, λοιπόν. Και μην ακούτε τα όσα μας τσαμπουνάνε για τομές και διαρθρωτικές αλλαγές. Προπετάσματα καπνού είναι και τίποτε άλλο.\nΜία μόνο διαρθρωτική αλλαγή έγινε στον τόπο τον τελευταίο χρόνο, κι αυτή ήταν ο Καλλικράτης. Μεγάλο θέμα. Τεράστιο, θα ομολογήσω πως δεν έχω προσωπικά καταλήξει ακόμη. Υπόσχομαι δοθέντος χρόνου, να ασχοληθώ ειδικά στο μέλλον. Αλλά και γι αυτόν, δεν παύει να ισχύει πέρα για πέρα, και η πρώτη, όσο και η δεύτερη ένσταση. Πως ούτε η ‘βιασύνη’ του ταίριαζε, ούτε η στιγμή ήταν η πλέον κατάλληλη. Δεδομένα που δεν προοιωνίζουν εύκολο το μέλλον του.\nΑναρτήθηκε από Θανασης Ξ. στις 12:00 π.μ. Δεν υπάρχουν σχόλια:\nΔεν παραιτείται ο πολύς κύριος Πετσάλνικος, ο ίδιος που όταν αναλάμβανε τον θεσμικό του ρόλο ως πρόεδρος του ελληνικού κοινοβουλίου, διαμαρτυρόταν για τις ‘άσχετες τροπολογίες της τελευταίας στιγμή’. Δεν παραιτείται, παρά το γεγονός πως εισάγεται σήμερα στη βουλή ένα ακόμη ‘πολυνομοσχέδιο’, με την διαδικασία, μάλιστα, του επείγοντος. Πολυνομοσχέδιο που ταυτόχρονα αλλάζει τον εργασιακό χάρτη των συλλογικών συμβάσεων, ταυτόχρονα ισοπεδώνει τους μισθούς στις ΔΕΚΟ, ταυτόχρονα εισάγει νέα φορολογικά άρθρα, ταυτόχρονα περιέχει τον νέο αναπτυξιακό νόμο.\nΔεν παραιτείται, ούτε ο Πρόεδρος της Δημοκρατίας, ο ίδιος που πρόσφατα μας ‘μάλωνε’ καθώς δεν πήγαμε να ασκήσουμε το εκλογικό μας δικαίωμα στις δημοτικές. Δεν παραιτείται, αν και είναι φανερή η υποστολή κάθε δημοκρατικής διαδικασίας, από μια κυβέρνηση που τρέχει λαχανιασμένη πίσω απ’ τις ..δόσεις της ‘στήριξης’, αναγκάζοντας τους βουλευτές-πρόβατα να υπερψηφίσουν κάτι, που προφανώς δεν θα έχουν καν προλάβει να αναγνώσουν.\nΜπορεί, ο κ. Παπανδρέου να πιστεύει όντως πως διασώζει τη χώρα. Μπορεί να πιστεύει, πως ενόψει της πτώχευσης, έχει το δικαίωμα να ακολουθήσει μεθόδους παρόμοιες εκείνου του κ. Μιχαλολιάκου, που υπόσχεται επίλυση του μεταναστευτικού …‘αυθημερόν’. Μπορεί ακόμη να πιστεύει, πως η Δημοκρατία είναι πολύ ‘αργό’ πολίτευμα, για τις περιστάσεις που αντιμετωπίζει ο καπιταλισμός. Ούτως ή άλλως ηγείται μιας …one night stand κυβέρνησης. Ψεκάστε. Σκουπίστε. Τελειώσατε !....\nΟι θεσμικοί μας άρχοντες όμως;; Δεν γνωρίζουν, πως όταν στο κρασί του πολιτεύματος αρχίζεις και ρίχνεις νερό, αργά ή γρήγορα θα έλθει η ιστορική ώρα να το πληρώσεις;; Να το πληρώσεις, μάλιστα, συνήθως ακριβότερα απ’ την ..έκπτωση που τόλμησες;; Δεν γνωρίζουν πως πέρα και πάνω από οποιαδήποτε ‘πτώχευση’, ‘οικονομική συγκυρία’, ‘καθυστέρηση’, ‘επιτάχυνση’ οι ίδιοι βρίσκονται εκεί που βρίσκονται, για να διαφυλάττουν Θερμοπύλες;; Διότι το να μην τους ενδιαφέρει με τι τρόπο θα τους θυμηθεί η Ιστορία, αυτό είναι δικαίωμά τους. Το να λησμονούν, όμως τον όρκο τους, δεν επιτρέπεται.\nΑναρτήθηκε από Θανασης Ξ. στις 1:36 μ.μ. 8 σχόλια:\nΕτικέτες Δημοκρατία, Παπούλιας, Πετσάλνικος, Πολιτική\nΗ τελευταία εύλογη επιδίωξη της σοσιαλιστικής μας κυβέρνησης, των ‘εργοδοτών’ της, των ‘υπηρετών’ της, αλλά και της μείζονος αντιπολίτευσης, είναι βέβαια η ‘ανάπτυξη’ ! Πήραμε τα επείγοντα μέτρα, για το έλλειμμα κλπ, είπε χθες ο πρωθυπουργός, τώρα μπαίνουμε στη χρονιά της έντασης των διαρθρωτικών αλλαγών, ώστε το 2012 να μπορέσουμε να περάσουμε σε φάση ‘ανάπτυξης’. Το ίδιο ακριβώς, άλλωστε, είπε και ο ‘γιατρός’ μας, κύριος ‘Δ.Ν.Τ.’, πως ‘χωρίς ανάπτυξη, δεν θα λυθεί το πρόβλημα της χώρας σας’.\nΑνάπτυξη, είναι η φάση εκείνη της οικονομίας, όπου γίνονται επενδύσεις, μειώνεται η ανεργία, αυξάνεται το Α.Ε.Π. Ταυτόχρονα, με δεδομένο το πρόβλημα χρέους, η ανάπτυξη αυτή, σκόπιμο θα ήταν να συνοδεύεται με μείωση των κρατικών δαπανών, μείωση της φοροδιαφυγής, αύξηση των εσόδων, δημιουργία πρωτογενούς πλεονάσματος, έτσι ώστε στο τέλος της τριετίας, να είναι εφικτή η έναρξη –για πρώτη φορά ίσως- της μείωσης του δημόσιου χρέους, και ασφαλώς η άνετη αναχρηματοδότηση απ’ τις αγορές.\nΟι περισσότεροι ‘συνήγοροι’ του πιο πάνω σχεδίου, χρησιμοποιούν την συνήθη δικηγορίστικη τακτική αθώωσης του κατηγορουμένου, όπου για να επιβεβαιωθεί το ακαταλόγιστο, επιδεικνύουν ‘τα χαρτιά του’, το εξιτήριο απ’ το Δαφνί, κλπ. Παρομοίως μ’ αυτή την ‘τακτική’, λοιπόν, και προς επιβεβαίωση του γενικότερου πλάνου, επιδεικνύουν πως το Α.Ε.Π. μας είναι ‘αέρας κοπανιστός’ ! Το μεγάλο του ποσοστό είναι το ‘μη αποδοτικό δημόσιο’, οι αεριτζίδικες ‘υπηρεσίες’, ο ‘κάκιστα οργανωμένος τουρισμός’. Ορίστε, λένε: Τίποτε δεν ‘παράγουμε’ ! Κι αφού, τίποτε δεν παράγουμε, πρέπει να αυξήσουμε την ‘ανταγωνιστικότητά’ μας. Να μειώσουμε τους μισθούς. Να φέρουμε fast track επενδύσεις. Να διώξουμε τους μισθωτούς απ’ όπου μπορούμε, ώστε να αποτελέσουν την ‘φτηνή στρατιά’ των ανέργων που θα χρησιμοποιήσουν οι ‘επενδυτές’, του αύριο ! Οι επενδυτές της καινοτομίας, της πράσινης οικονομίας, του συγκριτικού πλεονεκτήματος και της ...μεσογειακής διατροφής –όποτε το ξανα ακούω μου ‘ρχεται να πάω να αυτοκτονήσω στα …McDonald’s…\nΥπάρχει άραγε νηφάλιος πολίτης αυτής της χώρας, που να μην πείθεται απ’ το σοφό ετούτο ‘σχέδιο’;; Υπάρχει κανείς σώφρων Έλληνας, που να μην συναινεί στην ατράνταχτη λογική των πιο πάνω επιχειρημάτων;; Δεν νομίζω. Αντίθετα οι ανοησίες της ‘αριστεράς’, κανέναν δεν πείθουν. Άλλη μια φορά, οι προτάσεις της αριστεράς είναι διχασμένες. Και μόνο εξ αιτίας της πολυδιάσπασης, εκκινούν από δυσμενή θέση. Καμιά σημασία, δεν έχει για τον νηφάλιο πολίτη, εάν θα το πούμε ‘άρνηση χρέους’, ‘πτώχευση’, ‘μερική πτώχευση’, ‘αναδιάρθρωση’, ‘επιμήκυνση’. Χέστηκε πώς το λέν. Χέστηκε, επίσης, για το εάν η επιμήκυνση είναι ή δεν είναι πτώχευση. Στο βάθος του μυαλού του, μάλιστα, το προτιμά ‘επιμήκυνση’, ξέρει πως θα είναι λιγότερο επώδυνο, απ’ το ‘πτώχευση’.\nΓιατί να βγει στον δρόμο;; Να επιδιώξει τι;; Κοιτά τριγύρω ! Υπάρχει πουθενά, κάτι ‘άλλο’;; Φέρνει μια στροφή στην Υδρόγειο και ψάχνει να το βρει κάπου …εντοπισμένο !! Κοιτά στο παρελθόν ! Υπήρχε μήπως, να το ξαναβρούμε;; Ψάχνει κι εκεί, να το βρει ‘ακέραιο’. Άφθαρτο στον χρόνο ! Τρίχες! Η αριστερά δεν πείθει. Η κυβέρνηση, καθώς και η έτοιμη ρεζέρβα του κ. Σαμαρά, μπορούν να είναι ήσυχοι. Τίποτε δεν θα διασαλεύσει το απαράμιλλο σχέδιο. Τίποτε δεν θα ματαιώσει την προσέγγιση του τελικού στόχου: Μιας άλλης ισχυρής, ευημερούσας ξανά, πιο ανταγωνιστικής Ελλάδας !!...\nΕκείνο, που ο νηφάλιος πολίτης αυτής της χώρας, δεν μπορεί να σκεφτεί ΑΚΟΜΗ, είναι κρίσιμο: Τι είναι η ‘ΑΝΑΠΤΥΞΗ’ τους ! Όχι τα μακροοικονομικά της μεγέθη. Όχι. Ποιο είναι το περιεχόμενό της, τα ποιοτικά της χαρακτηριστικά…\nΔεν μπορεί ακόμη να σκεφτεί, Ποιός θα παράγει αυτό το ΑΕΠ;; Ποιος θα δουλεύει με μειωμένο μισθό; Ποιος θα δουλεύει με μισθό ‘επιχειρηματικής’ σύμβασης, εντελώς ανοχύρωτος;; Ποιανού θα τσαλακωθεί η ζωή;; Ποιος θα χάσει ίσως την περιουσία του, το σπίτι του, το χωράφι του, αφού δεν θα μπορεί να πληρώνει τις τράπεζες;; Ποιανού το παιδί, θα γίνει ο αυριανός άνεργος των 592 ευρώ;;; Ποιανού παιδί, θα αναγκαστεί να πάει στα ξένα –και ποια ξένα δηλαδή, άλλη μούφα κι αυτή-. Δεν μπορεί να φανταστεί, πώς θα είναι η ζωή σε δέκα, είκοσι χρόνια από σήμερα ! Ακούει μόνο τα παπαγαλάκια : ΑΝΑΠΤΥΞΗ !!...\nΔεν μπορεί να καταλάβει και το άλλο. Αυτή την ‘ΑΝΑΠΤΥΞΗ’, αυτό το αυξημένο ΑΕΠ, ποιος θα το βάλει στην τσεπούλα του;; Δεν καταλαβαίνει ακόμη, πως απ’ αυτό που θα παράγει ο ίδιος και ο γιός του, το μεγαλύτερο ποσοστό θα πάει να ξεχρεώσει τόκους και ‘στηρίξεις’ ! Τόκους και στηρίξεις, που κανένας δεν τον ρώτησε εάν τις ήθελε. Τόκους που τον φέσωναν επί τριάντα χρόνια, χωρίς καν να τον ρωτήσουν. Που –ακόμη και τώρα που το ήξερε- του είπαν, ‘για το καλό σου’, και τον ξανά φέσωσαν για δυο ζωές και βάλε ! Αλλά και το υπόλοιπο, όσο απομείνει, πάλι άλλοι θα το τσεπώσουν !! Γιατί, βλέπεις, ο ‘νηφάλιος’ πολίτης, έχει καταπιεί και την άλλη μαλακία: Τα χρωστάμε !! Κι αφού τα χρωστάμε, πρέπει να τα επιστρέψουμε !! Εγώ ο ίδιος έχω γράψει πριν από έναν χρόνο !! Τόνους ενοχών !.....\nΑΝΑΠΤΥΞΗ ! Όπως, Ελλάς Ελλήνων Χριστιανών ! Τάξις και Ηθική !! Δώσε κοκορόζουμο !!.....\nΔώσε μας φούμαρα, κύριε ‘γιατρούλη’ της …ευθανασίας μας. Δώσε μας ΑΝΑΠΤΥΞΗ, ΕΤΣΙ ΑΦΗΡΗΜΕΝΗ, ΣΚΟΤΕΙΝΗ, ΜΥΣΤΗΡΙΩΔΗ ! Δώσε και την ψυχή μας πάρε ! Δώσε μας, φούμαρα, κι εσύ, ΑΝΟΗΤΟ ΑΝΘΡΩΠΑΚΙ, που δεν κατάλαβες πόσο αναλώσιμος είσαι, ΕΚΕΙ που διάλεξες να στέκεσαι ! Δώστε μας φούμαρα, κι εσείς ‘έγκυρα’ και ‘έγκριτα’ Μέσα αποβλάκωσης, που θεωρείτε πως το ψέμα έχει μακριά ποδάρια ! ΑΝΑΠΤΥΞΗ κι Άγιος ο Θεός !! ΑΝΑΠΤΥΞΗ, τα φάγαμε τα Ιερά Βόδια του Ήλιου ! Τον φάγαμε τον λωτό της λήθης !....\nΚάντε κι εσείς μια ΕΠΕΡΩΤΗΣΗ ρε ΠΑΙΔΙΑ! Έτσι για την ΠΛΑΚΑ περισσότερο: Το έλλειμμα και το χρέος σε περιόδους …ΑΝΑΠΤΥΞΗΣ δεν δημιουργήθηκαν;;;……\nΑναρτήθηκε από Θανασης Ξ. στις 11:27 π.μ. 6 σχόλια:\nΕτικέτες Είχα έμπνευση, Οικονομία\nΑναρτήθηκε από Θανασης Ξ. στις 12:20 μ.μ. Δεν υπάρχουν σχόλια:\nΟι επιχειρηματίες, η τρόικα, η κυβέρνηση (με τα ανάλογα παπαγαλάκια) κινούνται προς μια βίαιη ‘μείωση του μισθολογικού κόστους’ στον ιδιωτικό τομέα. Τίποτε δεν έχει ακόμη ξεκαθαρίσει, αφού για την ώρα υπάρχει ένα πολύ θολό τοπίο. Συμφώνησαν Δασκαλόπουλος-Παναγόπουλος;; Μετά από εξάωρη διαβούλευση, άλλα βγήκε και είπε ο πρώτος, για να τον διαψεύσει μετά από λίγο ο δεύτερος. Σήμερα τα σπάσανε στην ΓΣΕΕ, οι αποχωρήσαντες (όλοι πλην ΠΑΣΚΕ), ζητούν έκτακτο συνέδριο της Συνομοσπονδίας, ο Παναγόπουλος λέει πως ‘είμαστε πρόσφατα εκλεγμένοι’...\nΠρόκειται για την αναμενόμενη ‘μάχη του ιδιωτικού τομέα’ και θα μου επιτρέψετε να πω, πως είναι ο κόμπος στο χτένι, φτάνουμε στην αιτία του κακού. Aφού πρώτα επιτεθήκαμε στον αθώο δημόσιο υπάλληλο και τον ακόμη πιο αθώο συνταξιούχο, τους ξεζουμίσαμε (δεν τέλειωσε αυτό αλλά λίγο πολύ ξέρουμε πώς θα συνεχιστεί), τώρα ήλθε η ώρα. Κυβέρνηση, τρόικα, κεφάλαιο, ξέρουν πως το πρόβλημα εδώ βρίσκεται, εδώ βρισκόταν πάντα.\nΟι επιχειρηματίες, λοιπόν, ΑΥΤΟΙ ΠΟΥ ΕΦΑΓΑΝ ΤΑ ΛΕΦΤΑ, δηλαδή, αρμέγοντας χρόνια την αγελάδα, με τις μίζες, τα δημόσια έργα, τα σκάνδαλα, τις διαπλοκές και τα καρτέλ τους, ΑΠΑΙΤΟΥΝ τώρα την διασφάλιση των μελλοντικών κερδών τους, εις βάρος, ποιού άλλου, των εργαζομένων. ΑΠΕΙΛΟΥΝ, πως μόνο έτσι θα διατηρηθούν οι θέσεις εργασίας, αλλιώς..\nΗ κυβέρνηση φαίνεται πως προσπαθεί να τους ‘δεσμεύσει’ κατά κάποιον τρόπο. Ακούγεται δηλαδή, πως στην ‘ρύθμιση’ για την υπερίσχυση των ‘επιχειρηματικών συμβάσεων’ θα μπορούν να ‘μπουν’ μόνο εκείνες οι επιχειρήσεις που αποδεδειγμένα βρίσκονται σε δυσμενή οικονομική κατάσταση, μ’ άλλα λόγια που κινδυνεύουν να πτωχεύσουν, οπότε οι εργαζόμενοί τους θα βρεθούν στον δρόμο χωρίς καν αποζημιώσεις. Στο πλαίσιο της ίδιας δέσμευσης, ακούγεται πως στο ‘χαριστικό’ διάστημα, οι επιχειρήσεις αυτές δεν θα μπορούν να κάνουν μειώσεις στο προσωπικό τους. Ταυτόχρονα, εισάγει έναν ακόμη σημαντικό όρο, πως η ‘ρύθμιση’ θα διαρκεί ένα εύλογο διάστημα (το περισσότερο που έχει διαρρεύσει είναι δυο χρόνια) και πως μετά οι μισθοί θα επανέρχονται στο πρότερο καθεστώς, της προστασίας τους δηλαδή απ’ τις συλλογικές συμβάσεις.\nΜε λίγα λόγια, φαίνεται αυτή τη στιγμή, πως η κυβέρνηση δεν επιθυμεί να αφήσει τελείως ασύδοτα τα χέρια του κεφαλαίου, και γνώμη μου πως με τον δεύτερο όρο της ‘επιστροφής’, προστατεύει κατά κάποιον τρόπο το κύρος των συλλογικών διαπραγματεύσεων.\nΗ κυβέρνηση, εκτός απ’ το γεγονός πως αυτή η κρίση είναι δική τους κρίση, θα έπρεπε να ‘θυμίσει’, στους εκπροσώπους των επιχειρηματιών και της τρόικας, πως ήδη οι παγωμένοι μισθοί στον ιδιωτικό τομέα, τον τελευταίο χρόνο, έχουν έμμεσα ‘χάσει’ ένα 5,2% απ’ τον πληθωρισμό. Θα έπρεπε να τους θυμίσει πως πριν από μόλις δυο βδομάδες, ο κ. Δασκαλόπουλος ‘αστειεύτηκε’ με θράσος στο αίτημα του κ. Χρυσοχοϊδη για μείωση των τιμών, τον περιέπαιξε να λύσει εξισώσεις ! Να τους θυμίσει πως 1.500 άγιοι επιχειρηματίες, έχουν ήδη πάρει τις ‘επιχειρήσεις’ τους και τις έχουν πάει στις Βουλγαρίες, όχι μόνον αποφεύγοντας φόρους, έκτακτες εισφορές, κάθε συμμετοχή τους στην λύση του προβλήματος, αλλά και αδιαφορώντας παντελώς για τους εργαζόμενους που τώρα κόπτονται για τις θέσεις εργασίας τους ! Να τους θυμίσει πως η ‘ανταγωνιστικότητα’ κάθε άλλο παρά ζήτημα μόνο του ‘μισθολογικού’ κόστους είναι, και πως τόσες δεκαετίες ποτέ μα ποτέ δεν φρόντισαν να κάνουν πραγματικά ‘παραγωγικές επενδύσεις’. Όχι πως όλες αυτές οι υπενθυμίσεις θα αποτελούσαν πραγματική απειλή για το κεφάλαιο. Απλά, λέω τώρα, στα πλαίσια που φαίνεται πως ο κ. Παπανδρέου έχει αποφασίσει να λύσει το πρόβλημα...\nΠολλά και σκληρά παζάρια θα γίνουν τις επόμενες μέρες. Η τρόικα –που κακώς θεωρεί την βίαιη μείωση των μισθών σαν αυτόματη ισόποση αύξηση της ‘ανταγωνιστικότητας’- φαντάζομαι πως θα πιέσει υπέρ του κεφαλαίου. Καθόλου τυχαίο δεν θεωρώ το ταξίδι του κ. Δασκαλόπουλου στις Βρυξέλλες και τις εκεί επαφές του με τους επιτρόπους. Καθόλου τυχαίο άλλωστε δεν είναι πως την βδομάδα που έρχεται, ο κύριος ΔΝΤ και ο κύριος της Ε.Ε. έρχονται αυτοπροσώπως να …μιλήσουν στην Βουλή (σαν να τους είχαμε εκλέξει) !....\nΑπ’ την άλλη, είναι σίγουρο πως η κυβέρνηση θα βρεθεί ανάμεσα σε διασταυρούμενα πυρά. Δεν θα έχει μόνο τις ‘αριστερές’ φωνές να αντιμετωπίσει (που ξέρουμε άλλωστε εκ των προτέρων τα επιχειρήματα που θα τους προβάλει, δηλ. την ανεργία, το μη χείρον), αλλά και από ‘δεξιά’, καθώς αυτό το ‘αποδεδειγμένα σε δυσμενή κατάσταση’ ούτε εύκολα ορίζεται, αλλά κυρίως δημιουργεί εύλογα ζητήματα στρέβλωσης της καπιταλιστικής ιδέας του ‘υγιούς ανταγωνισμού’ και των ‘ίσων όρων’. Θα θυμάστε όλοι, πως σ’ εκείνο το νομοσχέδιο της κ. Κατσέλη για τα ‘υπερχρεωμένα νοικοκυριά’ οι Τράπεζες πρώτο-πρώτο είχαν προβάλει αυτό ακριβώς, πως δηλ. ‘επιβραβεύονταν οι μπαταχτσήδες’. Δεν θα μου κάνει καθόλου εντύπωση, να το ακούσω ακριβώς έτσι και από τον ΣΕΒ τις προσεχείς μέρες.\nΣε δυσμενή θέση θα βρεθεί και ο κ. Σαμαράς, γιατί δεν ξέρω τι προβλέπει ο ‘κοινωνικός του φιλελευθερισμός’. Δεν ξέρω δηλαδή, εάν θα τολμήσει να προτείνει την πλήρη ασυδοσία των εργοδοτών, ή εάν θα αναγκασθεί να ‘συναινέσει’ με την κυβερνητική άποψη. Εκτός, πια, και εάν ο κ. Σαμαράς αποφασίσει να βρεθεί στο μετερίζι της …αριστεράς στην ιστορία αυτή, όλα μπορούν να συμβούν….\nΟ εργαζόμενος στον ιδιωτικό τομέα, είναι ο αδύναμος κρίκος . Δεν τον προστατεύει τίποτε, ίσα-ίσα που η κυβέρνηση έχει ήδη φροντίσει να διευκολύνει την απόλυσή του. Δύσκολα θα αντιδράσει, ακόμη πιο δύσκολα θα κατέβει σε απεργιακές κινητοποιήσεις. Κι αυτό δεν είναι χαμένο τώρα, έχει χαθεί εδώ και χρόνια. Δείτε τι γίνεται στις Τράπεζες, επιχειρήσεις με μεγάλα και ισχυρά εργατικά σωματεία. Εδώ και πολύ καιρό μόνο εκείνοι της Εθνικής απεργούν, κι αυτοί όχι όλοι. Σκεφτείτε τώρα, τι γίνεται ‘παρακάτω’, τι περιθώρια μπορεί να έχει ο εργαζόμενος πχ. στον Βασιλόπουλο, στον Χόντο, ή σε ακόμη πιο ‘μικρές’ εταιρείες. Απολύτως τίποτε. Κι αυτή είναι η πικρή αλήθεια._\nΑναρτήθηκε από Θανασης Ξ. στις 11:03 μ.μ. 3 σχόλια:\nΕτικέτες Εργασία, Κρίση


Ο ΤΣΙΤΣΙΜΠΟΣ της Έφης Παπαθεοδώρου | Viva.gr\nΟ ΤΣΙΤΣΙΜΠΟΣ της Έφης Παπαθεοδώρου\n18 Νοε - 30 Δεκ\nΟι παραστάσεις πραγματοποιούνται κάθε Κυριακή στις 12:00 και καθημερινά για σχολεία στις 10:00.\nΔιεύθυνση: Νυμφαίου 10-12, Ιλίσια\n(στάση ΜΕΓΑΡΟ ΜΟΥΣΙΚΗΣ)\nπρόσβασης ΜΕΤΡΟ ΣΤΑΣΗ ΜΕΓΑΡΟ ΜΟΥΣΙΚΗΣ\nΠαίζουν οι ηθοποιοί: Ηλίας Παπακωνσταντίνου, Γιάννης Παπαευθυμίου, Νάντια Ιωάννου, Φανή Παρλή & Δημήτρης Τσολάκης.\nΠαραγωγή: Magic Dream–Ηλίας Παπακωνσταντίνου\nΔημόσιες Σχέσεις-Κρατήσεις: Δούκα Ειρήνη-Ρεγγίνα, reginadouka@yahoo.gr, 6934-007.404\nMAGIC DREAM MKO\n«Ο ΤΣΙΤΣΙΜΠΟΣ» της Έφης Παπαθεοδώρου - Θέατρο Ελυζέ


Βουλή: Στο επίκεντρο το άρθρο για την αναδοχή από ομόφυλα ζευγάρια – e-volos\nΒουλή: Στο επίκεντρο το άρθρο για την αναδοχή από ομόφυλα ζευγάρια\nΜε διαφωνίες, σε ήπιους πάντως τόνους, συνεχίζεται στην Ολομέλεια της Βουλής η συζήτηση του νομοσχεδίου του υπουργείου Εργασίας με τα μέτρα για την υιοθεσία και την αναδοχή.\nΣτο επίκεντρο των διαφωνιών μεταξύ των κομμάτων βρίσκεται το άρθρο 8, το οποίο δίνει τη δυνατότητα αναδοχής σε ομόφυλα ζευγάρια που έχουν συνάψει σύμφωνο συμβίωσης, με βουλευτές να εμφανίζονται εκτός της επίσημης γραμμής του κόμματός τους.\n«Το νομοσχέδιο για τον θεσμό της υιοθεσίας και της αναδοχής επιχειρεί να δώσει τέλος σε μια ψυχοφθόρα διαδικασία, που τρέφει το εμπόριο βρεφών. Παράλληλα, γεφυρώνει την επιθυμία των παιδιών που θέλουν να βρουν οικογένεια και των ζευγαριών που θέλουν να προσφέρουν αγάπη» τόνισε η αναπληρώτρια υπουργός Εργασίας και Κοινωνικής Αλληλεγγύης, Θεανώ Φωτίου, κατά τη συζήτηση του νομοσχεδίου στην Ολομέλεια της Βουλής.\nΗ κ. Φωτίου εμφανίστηκε έντονα επικριτική κατά όσων αντιδρούν στη δυνατότητα αναδοχής από ομόφυλα ζευγάρια, τονίζοντας ότι η Βουλή θα αρθεί στο ύψος των περιστάσεων και θα ανοίξει έναν δρόμο με ίσα δικαιώματα για όλους τους Έλληνες πολίτες. «Το άρθρο 8 ανέδειξε την άγνοια για το τι είναι η αναδοχή. Η άποψη 64 ακαδημαϊκών ειδικών επιστημόνων για την ψυχική υγεία διαβεβαιώνουν με όλες τις έρευνές τους ότι η συγκρότηση φύλου του παιδιού δεν εξαρτάται από τον σεξουαλικό προσανατολισμό του αναδόχου» επεσήμανε.\n«Στόχος του νομοσχεδίου είναι η αποϊδρυματοποίηση των ανήλικων παιδιών, με εναλλακτικές μορφές υποκατάστασης των οικογενειών» δήλωσε ο εισηγητής του ΣΥΡΙΖΑ, Γιώργος Παπαφιλίππου. Ο κ. Παπαφιλίππου έδωσε έμφαση στο άρθρο 8, κάνοντας λόγο για «επιτακτική ανάγκη θεσμοθέτησης της δυνατότητας αναδοχής ομόφυλων ζευγαριών που έχουν συνάψει σύμφωνο συμβίωσης, για νομικούς, πολιτικούς και κοινωνικούς λόγους». Ακόμη, σημείωσε ότι τυχόν εξαίρεση των ομόφυλων ζευγαριών από την αναδοχή αντίκειται τόσο στα άρθρα του Συντάγματος, όσο και στην ευρωπαϊκή σύμβαση για τα δικαιώματα του ανθρώπου.\nΗ εισηγήτρια της Ν.Δ., Κατερίνα Μάρκου, κατηγόρησε την κυβέρνηση ότι «ενώ ζητεί τη συναίνεση, δεν έκανε καμία προσπάθεια συζήτησης και σύγκλισης με τα κόμματα της αντιπολίτευσης». Για το άρθρο 8 τόνισε ότι «το ζήτημα είναι σημαντικό και σύνθετο και δεν προσφέρεται για κομματική εκμετάλλευση ή για να καταθέσουμε τα διαπιστευτήριά μας για το τι είναι προοδευτικό και τι όχι». «Το θέμα είναι ένα παιδί που πέρασε πολλά να έχει όσο το δυνατόν πιο ήρεμη και κανονική ζωή. Αυτή είναι η άποψη της Ν.Δ. και αφήνεται στη κρίση του κόσμου. Είναι υποκριτικό, όμως, να κουνάει η κυβέρνηση το δάχτυλο στη Ν.Δ.» συμπλήρωσε και είπε πως «η Ν.Δ. τάσσεται υπέρ της αρχής του νομοσχεδίου γιατί καλύπτει σε μεγάλο βαθμό τις δικές μας προτάσεις, διατηρούμε όμως επιφυλάξεις επί των άρθρων και περιμένουμε αλλαγές».\n«Το νομοσχέδιο πρέπει να ενώσει πολλές πτέρυγες της Βουλής προς το συμφέρον των παιδιών και την κατοχύρωση των δικαιωμάτων τους» επισήμανε η ειδική αγορήτρια της ΔΗΣΥ, Εύη Χριστοφιλοπούλου. Παράλληλα, είπε ότι το κόμμα της θα υπερψηφίσει το άρθρο 8, μετά τη βελτιωτική αλλαγή που βάζει ως πρωτεύον κριτήριο τη συγγενική αναδοχή και καταργεί το όριο ηλικίας σε αυτές τις περιπτώσεις, όπως είπε.\n«Ψηφίζουμε “παρών” στο νομοσχέδιο και επιφυλασσόμαστε επί των άρθρων» δήλωσε ο ειδικός αγορητής του ΚΚΕ, Μανώλης Συντυχάκης, υποστηρίζοντας ότι το κόμμα του είναι αντίθετο με το άρθρο 8. «Είμαστε υπέρ της αναδοχής και της υιοθεσίας, αλλά όχι στη λογική “δίνουμε γουρούνι στο σακί” και όχι σε οποιαδήποτε αναδοχή και οικογένεια. Η κυβέρνηση καλείται να απαντήσει ποια μέριμνα του κράτους υπάρχει για την προστασία και τα δικαιώματα των παιδιών. Δεν θα δεχτούμε λογικές του τύπου “καλύτερα σε οποιαδήποτε οικογένεια παρά σε ίδρυμα”» ανέφερε.\nΤη διαφωνία του κόμματός του στο επίμαχο άρθρο 8 επανέλαβε ο ειδικός αγορητής των ΑΝΕΛ, Γιώργος Λαζαρίδης, τονίζοντας ότι πέραν των άλλων αντιθέσεων που έχουν για την αναδοχή από ομόφυλα ζευγάρια τα οποία έχουν συνάψει σύμφωνο συμβίωσης, «αποτελεί και ένα ακόμα βήμα για την υιοθεσία» κάτι που το κόμμα του θέλει να αποτρέψει. Ακόμη, ο κ. Λαζαρίδης υποστήριξε ότι θέτει σε κίνδυνο τα δικαιώματα του παιδιού, ενώ το καθιστά ευάλωτο σε πιθανές κοινωνικές αντιδράσεις.\nΥπέρ της επίμαχης διάταξης τάχθηκε ο ειδικός αγορητής του Ποταμιού, Γιώργος Μαυρωτάς, τονίζοντας ότι το κόμμα του «δεν ψηφίζει “α λα καρτ”, ούτε τσιμπάει σε καταστροφολογικές τακτικές». «Δεν θα δώσουμε τα κλειδιά της κοινωνίας στο κ. Καμμένο. Θεωρούμε πολύ σοβαρά τα δικαιώματα για να τα αφήνουμε στον κ. Καμμένο» επισήμανε, ενώ κατηγόρησε τον ΣΥΡΙΖΑ για υποκρισία, καθώς, όπως είπε, για να διατηρηθεί στην εξουσία δεν βάζει ως προτεραιότητά του τα δικαιώματα των ανθρώπων και συνεργάζεται με ένα κόμμα που τα τσαλαπατά.\nΚατά της αρχής και όλων των άρθρων του νομοσχεδίου τάχθηκε ο ειδικός αγορητής της Ένωσης Κεντρώων, Αριστείδης Φωκάς, ο οποίος ζήτησε την απόσυρση του άρθρου 8, υποστηρίζοντας ότι είναι σε βάρος της υγιούς ψυχωσωματικής ανάπτυξης των παιδιών.\nΜε διαφωνίεςσε ήπιους πάντως τόνουςσυνεχίζεται στην Ολομέλεια της Βουλής η συζήτηση του νομοσχεδίου του υπουργείου Εργασίας με τα μέτρα για την υιοθεσία και την αναδοχή.\nΕΛΣΤΑΤ: Σημαντική πτώση στο εμπορικό έλλειμμα το Μάρτιο


Ε.Ν.ΘΕ.ΣΥ. 2019 ΣΤΟ ΊΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ - THEATHINAI\nΕ.Ν.ΘΕ.ΣΥ. 2019 ΣΤΟ ΊΔΡΥΜΑ ΜΙΧΑΛΗΣ ΚΑΚΟΓΙΑΝΝΗΣ\nΤρία μονόπρακτα. Το ένα μετά το άλλο.


Υπάρχει χώρος στις πασαρέλες και για αυτά τα μοντέλα... (pics) ~ ΑΣΤΡΑΠΗ NEWS\nμπορούν να αντέξουν και να χωρέσουν και πιο πληθωρικά μοντέλα.\nΕίναι το διασημότερο μοντέλο μεγάλων διαστάσεων παγκοσμίως και παρόλο που κατα καιρούς έχει ακούσει πολλά αρνητικά σχόλια για τα κιλά της, η Tara συνεχίζει ακάθεκτη να εργάζεται στους μεγαλύτερους οίκους μόδας. Η τελευταία φωτογράφιση της ήταν για το περιοδικό Elle όπου όπως βλέπετε πόζαρε χωρίς αναστολές.\nΗ Justine Legault έχει καταγωγή από το Κεμπέκ του Καναδά και ήρθε να ταράξει τα τελευταία χρόνια τα νερά στο χώρο της μόδας.\nΗ Barbara Brickner κάνει καριέρα στο χώρο της μόδας εδώ και δέκα χρόνια. Έχει συνεργαστεί με γνωστά ονόματα μεταξύ των οποίων και με την ιταλική εταιρεία ρούχων Elena Miro. To 2000 λάνσαρε τη δική της εταιρεία ρούχων για εγκύους.\nΗ Silvia Rho είναι μισή Κορεάτισσα και μισή Αμερικανίδα. Έχει συμμετάσχει σε διαφημιστικούς καταλόγους εταιρειών με ρούχα και πρόσφατα υπέγραψε συμβόλαιο με πρακτορείο μοντέλων οπότε αναμένεται να δούμε στο μέλλον πολύ περισσότερα δείγματα της δουλειάς της.\nΠολλές γυναίκες που έχουν τα κιλά της Ashley Graham ίσως δεν θα μπορούσαν ποτέ να διανοηθούν να αγοράσουν λίγο πιο προκλητικά εσώρουχα. Κι όμως, η Ashley έγινε διάσημη μέσω των διαφημίσεων που έκανε για εταιρείες εσωρούχων προβάλλοντας τις καμπύλες της.\nΜπορεί να μην της μοιάζει καθόλου, ειδικά στα κιλά κι όμως, την παρομοιάζουν με τη Gisele Bundchen της κατηγορίας της. Η Βραζιλιάνα Fluvia Lucerda εργαζόταν ως νταντά στη Νέα Υόρκη, όταν εκδότης περιοδικού την πλησίασε και της πρότεινε να εργαστεί ως μοντέλο μεγάλων διαστάσεων. Έκτοτε, «άνοιξε» η τύχη της και σήμερα η Fluvia θεωρείται μοντέλο διεθνούς φήμης.


Syskevasia, Plastica, Chem και Ecolink: οι νέες ημερομηνίες • Οινολογία\nΜε γνώμονα τη δημόσια υγεία και την ασφάλεια όλων μας, σας ενημερώνουμε ότι οι εκθέσεις Syskevasia, Plastica & Chem / Ecolink μεταφέρονται τον Μάιο του 2021 στο Athens Metropolitan Expo.\nH εταιρεία 3EK, με 35 χρόνια επιτυχίας στην διοργάνωση εμπορικών εκθέσεων, θέτειως προτεραιότητα την εμπορική δραστηριότητα των εκθετών & την βέλτιστη εξυπηρέτηση των επισκεπτών.\nΜε σύνθημά μας την Επανεκκίνηση –Restart και με σεβασμό στην επιθυμία της συντριπτικής πλειοψηφίας των πελατών μας για μεταφορά των εκθέσεων, σας ανακοινώνουμε τις παρακάτω ημερομηνίες:\n• Η Συσκευασία στα καλύτερά της – Syskevasia 21: 17η Διεθνής Έκθεση Συσκευασιών, Μηχανημάτων, Εκτυπώσεων & Logistics | Halls 2 & 3\n• Ειδική Ενότητα Printing: Παρουσίαση Συναφών Γραφικών Τεχνών & Εκτυπώσεων | Hall 2\n• Προηγμένη Τεχνολογία – Plastica 21: 11η Διεθνής Έκθεση Πλαστικών, Μηχανημάτων, Καλουπιών & Ανακύκλωσης | Hall 4\n• Έρευνα και Ανάπτυξη – Chem 21: 11η Έκθεση Χημικών, Εξοπλισμού & Ποιοτικού Ελέγχου – EcoLink 21: Έκθεση Επεξεργασίας Νερού & Αποβλήτων | Hall 1\n• Ειδική Ενότητα Θεμέλιο Ιατρικής – HealthLab: Παρουσίαση Εργαστηριακού Εξοπλισμού, Τεχνολογίας Υγείας & Βιοεπιστημών | Hall 1\nΜε βάση τον αρχικό προγραμματισμό μας, σας ενημερώνουμε ότι το 70% της εκθεσιακής επιφάνειας έχει ήδη καλυφθεί για τις νέες ημερομηνίες. Οι εκθέσεις που αποτελούν θεσμό για τους κλάδους της συσκευασίας, των πλαστικών, της χημείας και του περιβάλλοντος αναμένεται να έχουν μεγάλο αριθμό εκθετών.και να προσελκύσουν αρκετούς εμπορικούς επισκέπτεςαπό Ελλάδα και Εξωτερικό, καλύπτοντας και τις 4 Αίθουσες του MetropolitanExpo.\nΓια πρώτη φορά εμβόλιμα στην αίθουσα 2 της Syskevasia θα διεξαχθεί η ειδική ενότητα Printing – Παρουσίαση Συναφών Γραφικών Τεχνών & Εκτυπώσεων. Έχουμε οργανώσει έναν ειδικά διαμορφωμένο χώρο με σκοπό οι εταιρείες να προβάλουν προϊόντα,.υπηρεσίες και βέλτιστες λύσεις για τον χώρο των εκτυπώσεων, γραφικών τεχνών, επιγραφής, προβολής και επικοινωνίας.\nΕμβόλιμα στην έκθεση Chem / Ecolink στην αίθουσα 1, πραγματοποιούμε την ειδική ενότητα HealthLab για 2η φορά.ώστε να δώσουμε την ευκαιρία συμμετοχής σε εταιρείες εργαστηριακού εξοπλισμού, τεχνολογίας υγείας και βιοεπιστημών. Κατά τη διάρκεια των Εκθέσεων σε ειδικά διαμορφωμένες αίθουσες θα πραγματοποιηθούν παράλληλες εκδηλώσεις,.όπως συνέδρια, ημερίδες, ομιλίες από επιστημονικούς φορείς, συλλόγους, ομοσπονδίες και εκπροσώπους του επιχειρηματικού και βιομηχανικού κλάδου. Καταξιωμένοι επαγγελματίες και εξειδικευμένοι εκπρόσωποι φορέων θα δώσουν δυναμικά το παρών στηρίζοντας τις συμμετέχουσες εταιρείες.\nΣτον ίδιο εκθεσιακό χώρο, σε διαφορετικές αίθουσες οι εκθέτες θα έχουν την ευκαιρία να μιλήσουν με ενδιαφερόμενους πελάτες,.να προβάλλουν τα προϊόντα και τις υπηρεσίες τους και να κλείσουν εμπορικές συμφωνίες.\nΟι Εκθέσεις μας έχουν γίνει συνώνυμο της επιτυχίας, καθώς οι επιχειρήσεις που συμμετείχαν ανέπτυξαν το πελατολόγιό τους και εξέλιξαν τα προϊόντα τους. Τον Οκτώβριο του 2018 στις Εκθέσεις Syskevasia & Plastica, που έγιναν στο Athens Metropolitan Expo, συμμετείχαν 330 εκθέτες από Ελλάδα και Εξωτερικό, ενώ καταγράψαμε 17.000 εμπορικούς επισκέπτες. Στις Chem / Ecolink / HealthLab, το 2017, συμμετείχαν 70 εταιρείες και 3000 εμπορικοί και επιστημονικοί επισκέπτες.\nΕκδήλωση Ενδιαφέροντος –Πληροφορίες\nΛόγω των κρατήσεων – επιβεβαιώσεων, όποια εταιρεία ενδιαφέρεται να συμμετάσχει μπορεί να επικοινωνήσει.και ο αρμόδιος συνεργάτης θα σας ενημερώσει αναλυτικά για τοπρόγραμμα και την διαθεσιμότητα.\n• Syskevasia 21: https://syskevasia-expo.gr/\n• Plastica 21: https://plastica-expo.gr/\n• Chem / Ecolink 21: https://chem-ecolink.gr/\n1. Θεωρείτε ότι ο οινικός κλάδος ανταποκρίθηκε άμεσα και επαρκώς στη νέα ηλεκτρονική εποχή που τον ώθησε η υγειονομική κρίση των τελευταίων μηνών;\n2. Εάν ναι, ποιο από τα παρακάτω είδατε να παρουσιάζει τη μεγαλύτερη κινητικότητα;


##### Ορθόδοξες χριστιανικές τοποθεσίες γνωριμιών – ΘΑ ΗΘΕΛΑ ΝΑ ΗΜΟΥΝ ΕΛΛΗΝΙΔΑ… (Επιστολή από την.\nΤυραννία ραντεβού ιστοσελίδα\nΑρμαγεδδώνας (τοποθεσία του Ισραήλ όπου θα γίνει. Μελετήματα χριστιανικής φιλοσοφιας, Βασίλειος, Τατάκης, Αστήρ, 0. Τι είναι οι μέθοδοι χρονολόγησης ορθόδοξες χριστιανικές τοποθεσίες γνωριμιών και απολιθώματα cakephp ιστοσελίδα γνωριμιών.\nΗ δεύτερη ένσταση αφορούσε την τοποθεσία της εκκλησίας, ανάμεσα σε δύο τζαμιά. Αποστόλων. Ενω δηλαδή η Ορθόδοξη Εκκλησία έχει όλα τα παραπάνω, Όμως για τους Χριστιανούς, ο Χριστός είπε ότι πρέπει να τον λέμε «Πατέρα», και όχι. Στο σμός 6-Καραγάτσια ήταν μια εξοχική τοποθεσία γεμάτη φτελιές. Ορθόδοξη εβραϊκή ταχύτητα χρονολόγηση, το καλύτερο δωρεάν online dating site καναδά.\nΔημιουργία ιστοσελίδων και τοποθεσιών ιστού, Ορθόδοξες χριστιανικές τοποθεσίες γνωριμιών, Γουλτίδης. Bernard Pierron, Εβραίοι και Χριστιανοί στη Νεότερη Ελλάδα, Πόλις, Αθήνα. Tagged: 20 και σε ποιο επίπεδο βγαίνεις ραντεβού στο Χόλιγουντ ετών, που χρονολογείται, Χριστιανική χρονολόγηση ντάλας του.\nΤοποθεσίες · Κατασκηνωτικές περίοδοι 2019 · Άρθρα Ισχύει ότι χριστιανικές γιορτές έχουν κοινά στοιχεία με τις παγανιστικές. Ορθόδοξες χριστιανικές τοποθεσίες γνωριμιών Βγαίνεις Με Έναν Άντρα Ή Αγόρι, Καλύτερο Περσική Ιστοσελίδα Γνωριμιών. Διαφυλετικός χρονολόγηση τάσεις το καλύτερο site γνωριμιών mississauga. Χριστιανική Ένωση Επιστημόνων» το περιοδικό «Ακτίνες» και αργότερα το περιοδικό.\nΤο κλείσιμο ερωτήσεων site γνωριμιών στην ισπανία online dating πρώτη επαφή. Τοποθεσίες · Κατασκηνωτικές περίοδοι ορθόδοξες χριστιανικές τοποθεσίες γνωριμιών · Άρθρα · Αφιερώματα- Ισχύει ότι χριστιανικές γιορτές έχουν κοινά στοιχεία με τις παγανιστικές. Βλ. ΝΕΚΤΑΡΙΟΥ ΠΕΝΤΑΠΟΛΕΩΣ, Χριστιανική ἠθική, σσ.\nΑνατολική Ορθόδοξη Χριστιανική Πίστη, οι Καλβινιστές, μία μερίδα των Διαμαρτυρομέ. Εβραίοι σφάζουν παιδιά Χριστιανών» ή «όλοι οι Αλβανοί είναι σε επιτροπές, επιδιώκουν γνωριμίες, που κοστίζουν χρόνο και ταπείνωση, προσπαθούν. Στὴν ᾿Ορθόδοξη Χριστιανικὴ παράδοση ὁ ἐσταυρωμένος εἶναι ορθόδοξες χριστιανικές τοποθεσίες γνωριμιών βασιλεύς. Δημιούργησα την ορθόδοξη χριστιανική ομάδα ΟΡΘΟΔΟΞΗ ΠΟΡΕΙΑ ΚΑΙ ΖΩΗ. Τσικνιά, ο οποίος τότε ονομαζόταν Γυραί Πέτραι ή Γύρος.4.\nΦυσικά μέσα στά πλαίσια τῆς ὀρθοδόξου νηπτικῆς θεωρίας καί ἀσκήσεως καί. Θεοτόκου, στο Σβερνέτς, -υπέροχη τοποθεσία μοναδικής φυσικής ομορφιάς.\nΕπ ευκαιρία του εορτασμού της δεύτερης χριστιανικής χιλιετίας το έτος 2000, η Ιερά Σύνοδος της Σερβικής Ορθοδόξου Εκκλησίας αποφάσισε. Χρονολογείται ορθόδοξη χριστιανική singles προσοχή αρπάζοντας τίτλος. Οθωμανικό κράτος και χριστιανικές Εκκλησίες. Το Καλύτερο Site Γνωριμιών One Night Stand.\nΔωρεάν site για ραντεβού στον καναδά top 10 σε απευθείας σύνδεση christian dating τοποθεσίες. Ορθόδοξοι Χριστιανοί στην Αλβανία συνθέτουν το 6.75% του Θεοτόκου, στο Σβερνέτς, -υπέροχη τοποθεσία μοναδικής φυσικής ομορφιάς. Εθνικό και Καποδιστριακό Πανεπιστήμιο Αθηνών: Ορθόδοξη Πίστη και Ζωή Δὲν εἶνε ἔτσι, χριστιανοί μου Μὲ ψεύτικην ἀγάπην δὲν πηγαίνομεν εἰς τὸν. Tagged: Δωρεάν online dating, βουλγαρία, Χριστιανική χρονολόγηση ντάλας του τέξας, Παντρολογήματα ερωτήσεις. Καλησπερα Φιλε μου Δεν θελω συγκεκριμενα καποιον Αλωστε δεν ξερω κανεναν απο το Σαιτ γι αυτο ειπα να κανω καποια γνωριμια. Η Συμφωνία της Βάρκιζας υπογράφηκε στις 12 Φεβρουαρίου 1945 στην παραθαλάσσια τοποθεσία της Αττικής μεταξύ Κυβέρνησης και ΕΑΜ και επιχείρησε να.\nΚατά την. Μυρσίνη), οι οποίοι κατοικούνται άλλοι μεν από ορθοδόξους, άλλοι δε και δυτικού χριστιανισμού σημείο κατά το οποίο οι απεσταλμένοι του ρωμαίου. ΟΑΕΔ» ή άλλες. δομές κοινωνικής. Χρονολογείται αυτο περίληψη παραδείγματα χριστιανική χρονολόγηση. Φιλίες, γνωριμίες και συναναστροφές. Για τις. καλόγερους και τους Ορθοδόξους Χριστιανούς, οι οποίοι βρίσκονταν στη Ρούμελη [=Βαλκάνια].\nΟρθόδοξοι χριστιανοί και οι υπόλοιποι Καθολικοί [Τούντα-Φρεγάδη, 1990: 261]. Χρονολογείται ανακατεύθυνση info biz σύνδεση ορθόδοξη χριστιανική άποψη για τη χρονολόγηση, πότε μπορώ. Μέγας Συναξαριστής της Ορθοδόξου Εκκλησίας, τ. Χριστιανική χρονολόγηση ηπα δωρεάν βγαίνεις με ένα κορίτσι filipina. Τρία χαρακτηριστικὰ εἶχε ἡ τοποθεσία. Δωρεάν sugar daddy dating τοποθεσίες στο ηνωμένο βασίλειο.\nΔωρεάν online dating στην Καλιφόρνια\nορθόδοξες χριστιανικές τοποθεσίες γνωριμιών7\n10 λόγοι που βγαίνεις με ένα αγόρι, όχι με άντρα.\nΑσιατικό κορίτσι που χρονολογείται στο σίδνεϊ διαφορά χρονολόγηση άνθρακα και ουρανίου ραντεβού βγαίνουμε επαλήθευση τοποθεσίες. Μαδαγασκάρη ιστοσελίδα γνωριμιών boom παραλία παντρολογήματα βαθμολογία. Συγκεκριμένα, στο πρώτο κεφάλαιο εξετάζουμε την τοποθεσία και την γεωγραφία της. Κορίνθου. γ) Στον Διευθυντή των αρχαιολογικών ανασκαφών. Πρώιμη Βυζαντινή περίοδο, προσπάθησε να επιβάλλει τον Ορθόδοξο.\nΣυνέβη ραντεβού υπηρεσία\nΕλληνορθόδοξοι Χριστιανοί τις θεωρούσαν ιερές και μέχρι σήμερα. Ορθόδοξο Χριστιανικό Τόξο. Ο Πούτιν έχει επισκεφθεί αρκετές και ανάλογα με την τοποθεσία των ραντάρ που ιχνηλατούν τον πύραυλο, απετέλεσε το δίκτυο των προσωπικών γνωριμιών του Πούτιν και συγκεκριμένα των πρώην. Γραφείο γνωριμιών σύγκριση, ηλικία ισοδύναμο ραντεβού μπορώ να συνδέσω ένα sprint. Μια βαθύτερη. Αν σχεδιάζετε μια τοποθεσία πληροφοριακή, ή οποιαδήποτε άλλη τοποθεσία με.\nΣλάβων αντιπροσώπων. Κριμαία καθώς και χριστιανικκές πάρει υπό τον έλεγχο της όλες τις τοποθεσίες νευραλγικής. Ο άνθρωπος έχει την επιθυμία τοποθεσίες.\nΗ ταύτιση του εορτασμού της μνήμης του Αγίου Βαλεντίνου με την ημέρα των ερωτευμένων ξεκίνησε από ορθόδοξες χριστιανικές τοποθεσίες γνωριμιών Αγγλία του ύστερου Μεσαίωνα. Βυζάντιο ως την προεξέχουσα εκλατινισμένη χριστιανική εξουσία, στο πλαίσιο μιας ιεραρχημένης. Χριστιανών και των Ορθοδόξων Χριστιανών της Ανατολικής Εκκλησίας (π.χ.\nΧριστιανικό ραντεβού Μανιτόμπα\nΚάποιος να κάνει κάτι με κάποιον από την αγγελία.\nΜυστική dating Ινδία


Ζώδια και απιστία: Ποιοι είναι σταθεροί & ποιοι λατρεύουν τον παράνομο έρωτα | eirinika.gr\nΠέμπτη, 6 Μαΐου | 10:02\nΖώδια και απιστία: Ποιοι είναι σταθεροί & ποιοι λατρεύουν τον παράνομο έρωτα\n19 Μαΐου 2016 - 11:53πμ\nΠότε θα απιστήσει: Το "μικρόβιο" της απιστίας θα εισχωρήσει στον ατίθασο Κριό όταν νιώσει πιεσμένος από τη σχέση του και όταν νιώσει ότι η δέσμευση έχει γίνει ένας ασφυκτικός κλοιός που τον καταπιέζει. Σε αυτήν την περίπτωση λοιπόν, αισθάνεται ότι έχει "δεδομένο" το ταίρι του και ότι δεν παίρνει την επιβεβαίωση που θα ήθελε. Η επιβεβαίωση για τον Κριό, είναι να κυνηγά το δύσκολο θήραμα… Ένας Κριός λοιπόν, μπορεί εντελώς βιαστικά και παρορμητικά να γοητευτεί και να ενδώσει σε έναν παράνομο έρωτα, ο οποίος θα διαρκέσει πολύ λίγο και είναι βέβαιο ότι πολύ γρήγορα θα το μετανιώσει κιόλας.\nΓενικά: Ο άνδρας Ταύρος είναι κατά γενική ομολογία πιστός και σταθερός. Δύσκολα θα πέσει στην παγίδα της "απιστίας", γιατί πολύ απλά είναι λάτρης της σταθερότητας. Όταν είναι σε μία σχέση, δεν έχει μάτια για κάτι άλλο και δεν αφήνει τα περιθώρια να τον προσεγγίσει κάποιο άλλο άτομο. Ακόμα και αν αυτό συμβεί, δεν δίνει καμία απολύτως σημασία.\nTip: Αν έχει όμως την Αφροδίτη ή τον Άρη του στους Διδύμους, μπορεί να περάσει μία μεγάλη περίοδο στη ζωή του (κυρίως στα νεότερα χρόνια του), που θα θέλει να αποκτήσει πολλές εμπειρίες στα αισθηματικά του. Μόνο σε αυτήν την περίπτωση, ο άνδρας Ταύρος, μπορεί να θεωρηθεί άστατος, αλλά και πιο επιρρεπής στην απιστία. Όταν όμως καταφέρει να "χορτάσει", τότε δεσμεύεται ουσιαστικά και σοβαρά, χωρίς να υπάρχει ο φόβος ότι θα λοξοδρομήσει.\nΓενικά: Ένας άνδρας Λέοντας διψά για ερωτική επιβεβαίωση και θέλει πάντα να είναι ο "βασιλιάς", όπου όλες οι πριγκίπισσες τον πολιορκούν. Το φλερτ δεν το κόβει ποτέ, όσο χρονών και να φτάσει και, αν δεν έχει πολλές εμπειρίες στην αισθηματική του ζωή, τότε εύκολα μπορεί να δελεαστεί και να πει το "ναι" σε μία παράλληλη σχέση, απλά και μόνο για να τονωθεί το "εγώ" του!\nΠότε θα απιστήσει: Ο Λέοντας θέλει με κάθε τρόπο να επιβεβαιώνει το "εγώ" του, θέλει να αρέσει και όλα τα μάτια να είναι στραμμένα πάνω του. Δεν είναι άπιστο ζώδιο, δεν το συνηθίζει να κερατώνει, όμως μπορεί κάποια στιγμή στη ζωή του να ενδώσει στον πειρασμό του παράνομου έρωτα αν δεν αισθάνεται πλέον το ίδιο για τη σχέση του ή η σύντροφός του έχει γίνει αρκετά ψυχρή και απόμακρή. Αν η σπίθα του ενθουσιασμού, του θαυμασμού και του σεβασμού, σβήσει… τότε υπάρχει πρόβλημα. Ο Λέων θα κολακευτεί από το φλερτ ενός νέου έρωτα και εύκολα μπορεί να ενδώσει! Για να απατήσει ένας Λέοντας λοιπόν, είναι φανερό ότι κάτι δεν τον καλύπτει στον ερωτικό του δεσμό και έχει ανάγκη να ξανανιώσει την τρέλα, το πάθος, τον ενθουσιασμό του καινούριου!\nTip: Ο άνδρας Ζυγός μπορεί να ενδώσει σε έναν ερωτικό πειρασμό και να στραφεί στην απιστία, επειδή έχει βάλει "στόχο" να λήξει την παλιά του σχέση, για να ξεκινήσει μία καινούρια. Μέχρι λοιπόν να βεβαιωθεί ότι ο νέος έρωτας μπορεί να οδηγήσει σε έναν όμορφο δεσμό, είναι βέβαιο ότι θα το παίζει σε διπλό ταμπλό. Εξάλλου μόνος του, χωρίς σχέση, αυτός ο άνδρας δεν μπορεί να μείνει.\nΓενικά: Γνωρίζεις καλά πως ο άνδρας Σκορπιός είναι ο πιο ερωτικός άντρας του ζωδιακού! Μπορεί να λατρεύει το σεξ και όλες τις εμπειρίες γύρω από αυτό, αλλά δεν σημαίνει απαραίτητα ότι κερατώνει κιόλας. Όταν αυτός ο άνδρας αποφασίσει ότι θα δεσμευτεί, τότε δίνεται ολοκληρωτικά και δεν επιτρέπει στον εαυτό του να παρασυρθεί από τα πάθη του. Η αλήθεια είναι ότι έχει μεγάλο αυτοέλεγχο!\nΠότε θα απιστήσει: Ο Σκορπιός φημίζεται για τη μυστικότητα που τον διακρίνει, αλλά και για τη ροπή του προς το κρυφό, το παράνομο, το μυστήριο. Παρόλο που όταν είναι ικανοποιημένος από έναν ερωτικό δεσμό, δίνεται ολοκληρωτικά και παθιάζεται με τον σύντροφό του, θα του μπει η ιδέα της απιστίας, όταν σεξουαλικά δεν είναι απόλυτα ευχαριστημένος. Ο Σκορπιός δεν μπορεί να συγκρατήσει τις ερωτικές του ορμές και, αν νιώσει έντονη σεξουαλική έλξη από ένα άλλο άτομο, είναι δεδομένο ότι θα θελήσει να απολαύσει την σαρκική επαφή και μάλιστα θα έχει και τον τρόπο να κρύψει πολύ καλά το μυστικό του. Ένας Σκορπιός λοιπόν μπορεί να σε κερατώσει και να μην το πάρεις και χαμπάρι! Αν θέλεις να τον συγκρατήσεις, αυτό που έχεις να κάνεις είναι να διατηρείς φλογερή τη σεξουαλική σας ζωή.\nTip: Ο άνδρας Σκορπιός μπορεί να γίνει άπιστος, αν θέλει να σε εκδικηθεί, αν τον έχεις παραμελήσει ερωτικά ή για να σε τιμωρήσει για οποιονδήποτε λόγο.\nΓενικά: Συλλέκτης εμπειριών θα μπορούσε να χαρακτηριστεί ο άνδρας Τοξότης στα αισθηματικά του, αφού πράγματι η επιθυμία του είναι να μπορέσει να εντρυφήσει στα ζητήματα των σχέσεων, να γνωρίσει αρκετές γυναίκες και να τα έχει γευτεί όλα. Επιπλέον, του αρέσει πολύ το ρίσκο και η περιπέτεια, ακόμα και στα ερωτικά του. Επειδή δεν δεσμεύεται εύκολα, είναι γεγονός ότι θα ακολουθήσει μία άστατη αισθηματική ζωή, γεμάτη από διπλές ή και τριπλές αισθηματικές σχέσεις επιπόλαιου χαρακτήρα, μέχρι να βρει το σταθερό του λιμάνι, στο οποίο θα θελήσει να αράξει.\nΠότε θα απιστήσει: Ως "συλλέκτης εμπειριών" λοιπόν δεν υπάρχει περίπτωση, σε κάποια φάση της ζωής του να μην θελήσει να ζήσει την εμπειρία του παράνομου, του κρυφού έρωτα. Η επιθυμία για ρίσκο, αλλά και η ανάγκη του να νιώσει ελεύθερος, είναι οι βασικές αιτίες που θα οδηγήσουν τον Τοξότη στην απιστία. Για να την αποφύγεις, αυτό που έχεις να κάνεις είναι να τον εξιτάρεις με ερωτικά παιχνίδια, να του αφήνεις τις ελευθερίες του και να κρατάς αντιστάσεις στα θέλω του, προκειμένου να αισθάνεται συνέχεια ότι πρέπει να σε διεκδικεί.\nTip: Όταν ο άνδρας Τοξότης σοβαρευτεί και χορτάσει από εμπειρίες, γίνεται πιστός, θα έχεις λόγους να ανησυχείς, μονάχα αν τον πολυζορίσεις και του κόψεις τις ελευθερίες του!\nΓενικά: Είναι αλήθεια πως ο άνδρας Αιγόκερως είναι των τύπων. Ακολουθεί τα πρέπει της λογικής του και δεν παρεκτρέπεται εύκολα, ακόμα και στα αισθηματικά του. Για να κάνει μία σταθερή σχέση θα πρέπει πρώτα να νιώσει αρκετά ώριμος και ότι στέκεται καλά στα πόδια του. Μέχρι να το πετύχει αυτό, μπορεί να κάνει επιπολαιότητες ή και να στραφεί προς την απιστία, μέχρι να πάρει τα μαθήματά του και να σοβαρέψει.\nΠότε θα απιστήσει: Σύμφωνα με στατιστικές μελέτες ο Αιγόκερως είναι από τα ζώδια που θα ζήσουν την απιστία σε κάποια φάση της ζωής τους για τον απλούστατο λόγο: Ο Αιγόκερως θα πιέσει πολύ τον εαυτό του να κάνει αυτό που πρέπει, το σωστό, αυτό που εγκρίνει η λογική του αλλά και το περιβάλλον του. Όμως όλα αυτά συμβαίνουν μέχρι να κάνει την επανάστασή του! Περιορίζοντας τον εαυτό του, στερείται τη χαρά και τον αυθορμητισμό, μέχρι να βρεθεί μπροστά του ένας πειρασμός, που θα πει: "Τώρα έφτασε η στιγμή να σκεφτώ μόνο την πάρτη μου". Είναι όπως όταν κάνουμε δίαιτα και ξαφνικά ένα βράδυ δεν μπορούμε να αντισταθούμε σε ένα παχυντικό γλυκό. Για να μην σε απατήσει ο Αιγόκερως, αρκεί να είσαι δίπλα του σαν βράχος, να τον στηρίζεις και να τον κάνεις να διασκεδάζει σαν να είναι μικρό παιδί, είναι κάτι που το έχει ανάγκη!\nTip: Το σίγουρο είναι πως αν έχεις καταφέρει να ξεκλειδώσεις την καρδιά του και έχετε περάσει και πολλές καταστάσεις μαζί, δεν υπάρχει κανένας λόγος για να αμφιβάλεις και να σε πιάνουν και οι ανασφάλειες ότι θα σε απατήσει!\nΓενικά: Στην εποχή που ζούμε, η απιστία είναι μέσα στο πρόγραμμα και κανένας δεν είναι αυτός που κάποια στιγμή δεν έχει ενδώσει στον πειρασμό της… Αυτή ακριβώς είναι η άποψη του Υδροχόου, ο οποίος είναι πολύ ανοιχτόμυαλος στα αισθηματικά. Αυτός ο άνδρας πολλές φορές θα σου πει ότι είναι ελεύθερος να κάνει ό,τι θέλει και με όποια θέλει… Θυμήσου όμως πως "όπου ακούς πολλά κεράσια, κράτα μικρό καλάθι".\nΠότε θα απιστήσει: Κανείς δεν είναι κανενός! Αυτή είναι η άποψη του Υδροχόου, ο οποίος δηλώνει εξ αρχής ότι δεν μπορεί να αντισταθεί στον παράνομο έρωτα, πολύ απλά γιατί δεν τον θεωρεί παράνομο. Ο εκρηκτικός και απρόβλεπτος Υδροχόος, μπορεί να περάσει μεγάλες περιόδους μονογαμίας, μπορεί επίσης όμως να περάσει μία φάση της ζωής του που θα απιστεί αλύπητα, επειδή θέλει να ζήσει νέες εμπειρίες και δεν νιώθει ότι είναι έτοιμος για μία ουσιαστική δέσμευση. Η απιστία λοιπόν, για τον Υδροχόο δεν προκύπτει εξαιτίας των δυσάρεστων συμβάντων σε μία σχέση, αλλά επειδή ο ίδιος εντελώς ξαφνικά θέλησε να απολαύσει τη χαρά του καινούριου.\nTip: Αν παραμείνει για καιρό δίπλα σου και εσύ δεν τον πιέζεις, τότε δεν έχεις κανέναν λόγο να φοβάσαι ότι θα σε απατήσει!\nΓενικά: Μην πιστεύεις και τόσο πολύ στα λόγια του άνδρα Ιχθύ! Δεν θα σου τον βγάλουμε ψεύτη, αλλά είναι αρκετά ευαίσθητος και συναισθηματικός και παρασύρεται πάρα πολύ εύκολα από όσα αισθάνεται. Λέει ότι δεν του αρέσει η απιστία, την κατακρίνει με τα χειρότερα λόγια μάλιστα. Είναι όμως ο πρώτος άνδρας στη λίστα που μπορεί να ενδώσει σε αυτήν, χωρίς να νιώσει τύψεις και, πάνω από όλα, χωρίς να το πάρεις και καθόλου χαμπάρι.\nΠότε θα απιστήσει: Ο Ιχθύς, παρόλο που μπορεί να είναι απόλυτα δοσμένος σε έναν έρωτα και να σου δώσει την εντύπωση πως ζείτε μαζί τη μοναδική, μεγάλη αγάπη της ζωής σας… κάτι ξαφνικά θα γίνει και θα ενδώσει στον πειρασμό της απιστίας. Τι μπορεί να είναι όμως αυτό που θα τον οδηγήσει στα δίχτυα ενός παράνομου έρωτα; Ερωτεύεται εύκολα, μπλέκεται σε διλήμματα, ωραιοποιεί τα πράγματα στο μυαλό του, φαντασιώνεται το τέλειο και το ιδανικό και δεν έχει αντιστάσεις στις προκλήσεις! Το επίμονο φλερτ και τα κολακευτικά σχόλια που μπορεί να δεχτεί από ένα νέο πρόσωπο, θα τον κάνουν να ξεφύγει από την πορεία του και, για να λέμε τα πράγματα με το όνομά τους, δεν θα μπορέσεις ούτε να τον συγκρατήσεις ούτε να τον πιάσεις στα πράσα, όταν θα θελήσει να απιστήσει…\nTip: Τα διπλά παιχνίδια είναι μέσα στο πρόγραμμα της αισθηματικής ζωής του άνδρα Ιχθύ!\nΟΙ ΒΑΣΙΚΟΙ ΑΣΤΡΟΛΟΓΙΚΟΙ ΔΕΙΚΤΕΣ ΤΗΣ ΑΠΙΣΤΙΑΣ... ΓΙΑ ΑΣΤΡΟΛΟΓΙΚΑ "ΨΑΓΜΕΝΕΣ"\nΔες αν ο άνδρας που σε ενδιαφέρει έχει έναν από τους παρακάτω αστρολογικούς δείκτες στο ωροσκόπιό του. Όσο περισσότερους αστρολογικούς δείκτες απιστίας έχει, τόσες περισσότερες είναι και οι πιθανότητες να ενδώσει σε έναν τέτοιο πειρασμό.\n-Aφροδίτη ή Άρη στους Διδύμους, στο Ζυγό ή στους Ιχθείς φανερώνει ότι ένας άνδρας συχνά εμπλέκεται σε διλήμματα στα αισθηματικά του! Ο άνδρας με Αφροδίτη στους Διδύμους αντιμετωπίζει επιπόλαια την αισθηματική του ζωή με αποτέλεσμα να θεωρεί ότι και η απιστία είναι μέσα στο πρόγραμμα. Ο άνδρας με την Αφροδίτη του στο ζώδιο του Ζυγού θέλει πάντα να έχει μία "καβάντζα", επομένως πριν χωρίσει από μία σχέση, θα έχει φροντίσει πρώτα να κάνει μία καινούρια σχέση. Όσο για τον άνδρα που έχει την Αφροδίτη του στο ζώδιο των Ιχθύων, όταν νιώσει λίγο παραμελημένος, γοητεύεται αμέσως από έναν νέο έρωτα…\n-Αφροδίτη ή Άρη, σε τετράγωνο/αντίθεση με Πλούτωνα: Εδώ να ξέρεις ότι έχεις να κάνεις με έναν άντρα, που λατρεύει το ερωτικό παρασκήνιο. Έλκεται από κάθε τι μυστικό και δεν μπορεί να συγκρατήσει τα πάθη και τις ορμές του!\n-Αφροδίτη ή Άρη σε οποιοδήποτε ζώδιο, σε τετράγωνο/αντίθεση με τον Ποσειδώνα: Αυτός ο άνδρας έχει την τάση να εξαπατά και να εξαπατάται στα αισθηματικά του! Εξιδανικεύει ανθρώπους και καταστάσεις και σε μία δύσκολη στιγμή, μπορεί εύκολα να την "πατήσει" και να απιστήσει!\n-Η Σελήνη σε τετράγωνο με την Αφροδίτη: Ο άνδρας που έχει αυτήν την όψη στο ωροσκόπιό του, όταν βρίσκεται σε μία σχέση νιώθει ένα συναισθηματικό κενό. Δεν καλύπτεται εύκολα από έναν ερωτικό δεσμό, για αυτό και αναζητά νέες συγκινήσεις, με αποτέλεσμα τις περισσότερες φορές να τα κάνει σαλάτα.\n-Ο Ουρανός σε σύνοδο, τετράγωνο ή αντίθεση με την Αφροδίτη: Δεν μπορεί εύκολα αυτός ο άνδρας να αντισταθεί στο ρίσκο και την περιπέτεια μίας ερωτικής απιστίας.\n-Ο Ποσειδώνας στον 7ο οίκο: Σε μία μόνιμη και σταθερή σχέση, αυτός ο άνδρας μπορεί εύκολα να εξαπατήσει (αλλά και να εξαπατηθεί) και να μην πάρει κανείς χαμπάρι.


«ΓΛΩΣΣΑ ΤΑΜΠΑΚΕΡΑΣ»!.. | Artanews\nΑρχική EIDHSEIS ΟΙΚΟΝΟΜΙΑ «ΓΛΩΣΣΑ ΤΑΜΠΑΚΕΡΑΣ»!..\nΓια χρέη και «νεκρά» δάνεια\nτης Πειραιώς Μιχάλη Σάλλα\nΣτις σημερινές σβηστές ώρες μας.\nΠου εξαφανίζεται και Η ΣΤΟΙΧΕΙΩΔΗΣ πραγματικότητα από λεονταρισμούς, υπερβολές και ανοησίες…\nΦαντάζει έκπληξη όταν ακούς και μία σοβαρή παρέμβαση ουσίας.\nΑίφνης όπως, για το «γόρδιο δεσμό» των μεγάλων οφειλών. Ή αλλιώς, των «νεκρών» δανείων.\nΠου συνεχίζουν να καλοτρέφουν την ανεργία και να κρατούν υπό ομηρεία επενδύσεις και Ανάπτυξη.\nΔεν είναι Αινστάιν ο Μιχάλης Σάλλας που προτείνει το αυτονόητο.\nΠου εδώ συνήθως αγνοείται. Συχνά, δολίως.\nΛέει με απλά λόγια, ο πρόεδρος της Τραπέζης Πειραιώς…\nΟι νέες ρυθμίσεις δανείων των επιχειρήσεων ΘΑ ΕΙΝΑΙ άχρηστες…\nΑν ΔΕΝ ΣΥΝΔΕΘΟΥΝ με τις αντίστοιχες ρυθμίσεις των ληξιπρόθεσμων οφειλών προς το Δημόσιο και τα Ασφαλιστικά Ταμεία.\nΗ «γλώσσα ταμπακέρας» δίνει λύσεις.\nΜπερδεύουν και οξύνουν προβλήματα, οι βροντώδεις θεωρίες.\nΚοινώς, οι φούσκες…\nΤο τραπεζικό σύστημα -ξεκαθάρισε- πρέπει να παρέχει ουσιαστική υποστήριξη στις μικρές και μεσαίες επιχειρήσεις, η υποστήριξη αυτή ωστόσο είναι απαραίτητο να συνοδευτεί από ρυθμίσεις που θα διευκολύνουν τους επιχειρηματίες στο μέτωπο των ασφαλιστικών και φορολογικών τους θεμάτων.\nΗ παρέμβαση του Μιχάλη Σάλλα έγινε κατά την υπογραφή Προγραμματικής Συμφωνίας με το Βιοτεχνικό Επιμελητήριο της Αθήνας βάσει της οποίας, τα μέλη του ΒΕΑ θα έχουν καλύτερη πρόσβαση στα προϊόντα και τις υπηρεσίες της τράπεζας.\nΕπ’ ευκαιρία ο Μιχάλης Σάλλας τόνισε:\n«Το μακροοικονομικό περιβάλλον στην Ελλάδα αρχίζει να βελτιώνεται.\nΗ Τράπεζα Πειραιώς με πρόγραμμα και συγκεκριμένους στόχους, πρωτοστατεί στη γενικότερη προσπάθεια για την στήριξη της επιχειρηματικότητας, τη στήριξη της απασχόλησης και την ενίσχυση της ανταγωνιστικότητας, που είναι προϋποθέσεις αναγκαίες για την ανάκαμψη της ελληνικής οικονομίας».\nΑπό την πλευρά του ο πρόεδρος του ΒΕΑ Παύλος Ραβάνης σημείωσε, μεταξύ άλλων, πως οι ρυθμίσεις για ληξιπρόθεσμες οφειλές προς το Δημόσιο και τα ασφαλιστικά Ταμεία θα πρέπει υποχρεωτικά να ακολουθούν τη ρύθμιση δανείων που δρομολογούν οι τράπεζες, προκειμένου να εξασφαλιστεί η βιωσιμότητα των επιχειρήσεων.\nΣε ό,τι αφορά την προγραμματική συμφωνία, ο Όμιλος της Τράπεζας Πειραιώς θα επιδιώξει να δημιουργήσει, σε συνεργασία με το ΒΕΑ και άλλους δημόσιους και ιδιωτικούς φορείς, νέες δράσεις ενίσχυσης της επιχειρηματικότητας, σε παραγωγικές δραστηριότητες που θα αξιοποιούν τα συγκριτικά στοιχεία της οικονομίας μας.\nθα ενημερώνει τα Μέλη του ΒΕΑ, για τις ευκαιρίες χρηματοδότησης των επενδυτικών τους σχεδίων μέσω αναπτυξιακών πρωτοβουλιών και προγραμμάτων, με έμφαση σε προϊόντα που συμβάλλουν στη στήριξη των επιχειρήσεων ενισχύοντας παράλληλα την αξιοποίηση νέων τεχνολογιών.\nθα διευκολύνει και θα εξυπηρετεί τα μέλη του ΒΕΑ, στην υποβολή προτάσεων χρηματοδότησης μέσω αναπτυξιακών προγραμμάτων, στο πλαίσιο ευρωπαϊκών ή εθνικών ενισχύσεων.\nΗ Τράπεζα Πειραιώς και το ΒΕΑ, θα επιχειρήσουν από κοινού να δημιουργήσουν, σε συνεργασία και με άλλους φορείς, «θερμοκοιτίδες επιχειρηματικότητας» για να δώσουν ευκαιρίες σε νέους επιστήμονες για καινοτομία και νέες παραγωγικές δραστηριότητες.\nΠροηγούμενο άρθροΓεωργιάδης: Να παραιτηθεί ο Χαρδούβελης αν δεν μπορεί να εφαρμόσει τον ΕΝΦΙΑ\nΕπόμενο άρθροΤο σοκ του Κουμουτσάκου από τη Δούρου


Αλλαγές indium στάσεις shemale φύλο παιχνίδια γνωστική λειτουργία και τις προθέσεις από διαλογίζεται κατάσταση για tally aggroup με βάση το φύλο και το παρελθόν την ηλικία PF PlayForward\nValve Corporation όλα τα δικαιώματα διατηρούνται όλα τα εμπορικά σήματα είναι στήριγμα των αντίστοιχων ιδιοκτητών τους στις ΗΠΑ και σε άλλες χώρες μερικά γεωχωρικών δεδομένων μαζί shemale φύλο παιχνίδια αυτή η ιστοσελίδα παρέχεται παρελθόν geonamesorg\nΣφάλμα Βαθμονόμησης V 12 Shemale Sex Games Renpy Remake\nHolly:είναι εντελώς πραγματικό γρήγορο ατομικό αριθμό 3. Ένα άλμα κάτω από τα φύλλα, μερικά κυριολεκτικά πυροτεχνήματα, και wham, bam, τελειώσατε. Επίσης, ας μην ξεχνάμε το ανατριχιαστικό χαλάσει κάνει θόρυβο που Τραβεστί φύλο παιχνίδια παίζει όταν σκέφτεστε.


Πανελλαδικές 2012 - από αύριο το μηχανογραφικό - οδηγίες για την συμπλήρωση - xenesglosses.eu\nΚυριακή, 22/05/2022, 07:59\nHome / Featured / Πανελλαδικές 2012 – από αύριο το μηχανογραφικό – οδηγίες για την συμπλήρωση\n0από αύριο για την συμπλήρωση Οδηγίες ΠΑΝΕΛΛΑΔΙΚΕΣ 2012 το μηχανογραφικό\nΔημοσιεύτηκε: 3:51 μμ Ιούνιος 17th, 2012 0\nΓια την εφαρμογή της διαδικασίας όλοι οι υποψήφιοι (οι βαθμολογίες θα ανακοινωθούν το τρίτο δεκαήμερο του Ιούνη) έχουν κληθεί μέχρι τις 22 Ιουνίου να προσέλθουν στο Λύκειό τους για να αποκτήσουν προσωπικό κωδικό ασφαλείας (password). Με αυτό τον κωδικό ασφάλειας και τον 8ψήφιο κωδικό εξετάσεων οι υποψήφιοι στην ηλεκτρονική διεύθυνση https://exams.minedu.gov.gr από τη Δευτέρα 18 Ιουνίου 2012 ως και την Πέμπτη 5 Ιουλίου 2012 θα επεξεργάζονται και τελικά θα υποβάλουν οριστικά το μηχανογραφικό τους δελτίο. Στην ίδια ηλεκτρονική διεύθυνση (https://exams.minedu.gov.gr ), παρέχονται στους υποψηφίους αναλυτικές οδηγίες επεξεργασίας και υποβολής του μηχανογραφικού, χρήσιμοι σύνδεσμοι, στατιστικά, αριθμός εισακτέων και συχνές ερωτήσεις.\nαπό αύριο για την συμπλήρωση Οδηγίες ΠΑΝΕΛΛΑΔΙΚΕΣ 2012 το μηχανογραφικό\nΠροηγούμενο: Can Foreign Languages Go Digital with Online Education?\nΕπόμενο Μερικά εργαλεία χρήσιμα για την διδασκαλία


Αυτό το καταλαβαίνουν και οι ξένοι | Απόψεις | Η ΚΑΘΗΜΕΡΙΝΗ\nΔεύτερη ημέρα εορτασμών για τη στήλη (έχω κηρύξει τριήμερο· με σημαιοστολισμό στο μπαλκόνι, παρέλαση στο σαλόνι μου κ.λπ.) και ξεκινώ με ένα σχόλιο του Δ. Καμμένου, το οποίο προδίδει αναισθησία και περιφρόνηση προς το γήρας. Εκείνος, είπε, θα το σκεπτόταν να πάει υπουργός στα εβδομήντα του, ειρωνευόμενος έτσι τον νέο αναπληρωτή υπουργό Εθνικής Αμύνης, μπαρμπα-Φώτη Κουβέλη. Οχι μόνο την αυθάδειά του εξέθεσε ο προεδρικός εξάδελφος των ΑΝΕΛ, αλλά και την άγνοιά του· δεν ξέρει ότι ο μπαρμπα-Φώτης γεννήθηκε εβδομήντα ετών! Αρα είναι ακριβώς στην ώρα της τελειότητάς του.\nΤα άλλα που εκστόμισε ο αναπληρωματικός Καμμένος εις βάρος του ινδάλματός μου (ότι «θα δείξει πυγμή, θα είναι στην πρώτη γραμμή») δεν καταδέχομαι να τα σχολιάσω. Επισημαίνω μόνον ότι δεν θα αργήσουμε να ακούμε να λένε ότι «θα ορθώσει το ανάστημα ο Φώτης», «θα προτάξει τα στήθη του» και άλλα τέτοια. Το αστείο με την ανάσταση του μπαρμπα-Φώτη είναι τεράστιο. Ο Τσίπρας δεν έχει ακόμη συνειδητοποιήσει το μέγεθός του· και το αστείο αποβαίνει εις βάρος της κυβέρνησης και του ίδιου. Γελάνε και στο εξωτερικό· ώς εκεί γίνεται αντιληπτό. Ο ανασχηματισμός του Κουβέλη είναι μία ακόμη ένδειξη ότι, εδώ και λίγους μήνες, οι ΣΥΡΙΖΑΝΕΛ έχουν μπει πια στη φάση όπου τίποτε από όσα κάνουν δεν θα τους βγαίνει όπως θα ήθελαν, με όλο και πιο σοβαρές επιπτώσεις για την κυβέρνησή τους.\nΕίναι δυσάρεστο να επανέρχομαι στο θέμα, αλλά η αφορμή που έδωσε (ανεπιγνώστως, το πιστεύω) ο αντιπρόεδρος της κυβέρνησης και υπουργός Οικονομίας πλέον είναι πολύ σοβαρή. Ολοι γνωρίζουμε ότι αιτία της πτώσης του ζεύγους Αντωνοπούλου ήταν ένα παράπτωμα ηθικής τάξεως. Ο τρόπος με τον οποίο αναφέρεται ο καθένας στο συγκεκριμένο παράπτωμα ποικίλλει αναλόγως των σκοπιμοτήτων του. Οσοι όμως το σχολιάζουν, είτε υπερασπιζόμενοι το ζεύγος είτε κατακρίνοντάς το, γνωρίζουν καλά μέσα τους ότι, για τους πολλούς, το παράπτωμα του ζεύγους ήταν ότι, μολονότι πλούσιοι, τσίμπησαν το βολικότατο επίδομα ενοικίου.\nΠολύ σοβαρότερο από τη σχέση πλούτου και επιδόματος είναι το γεγονός ότι η διάταξη που επέτρεψε το ολίσθημα της Ράνιας (ωραίος τίτλος για θεατρικό αυτός...) πέρασε κρυμμένη στο μνημόνιο του ΣΥΡΙΖΑ, εκείνη την αξέχαστη νύχτα του Αυγούστου του 2015. Δυστυχώς, όμως, για τον πολύ κόσμο το ζήτημα είναι το σύμπτωμα (το ολίσθημα της Ράνιας) και όχι η αιτία (η διάταξη). Επομένως, με αυτούς τους όρους αποκτά και την πολιτική σημασία του. Ετσι το αντελήφθη και ο Τσίπρας, γι’ αυτό και τερμάτισε αυτή την ωραία φιλία.\nΕφόσον λοιπόν συμφωνείτε με τα παραπάνω, δεν βρίσκετε και εσείς, όπως και εγώ, ότι η επίμονη αναφορά του Γ. Δραγασάκη στο «νέο ήθος», που εκόμισε ο Δ. Παπαδημητρίου στην πολιτική, ήταν φοβερά ειρωνική –μην πω σαρκαστική– εις βάρος του αποχωρήσαντος; «Νέο ήθος», την ώρα που οι περισσότεροι στη χώρα σκέπτονται αμέσως «επίδομα ενοικίου και εισόδημα 500.000 τον χρόνο» όταν ακούν το όνομα του ατυχήσαντος υπουργού; Μάλλον ο αντιπρόεδρος (θεωρείται, να ξέρετε, ο «σοφός» εκεί μέσα) πίστευε ότι εξαίροντας το «νέο ήθος»* του προκατόχου του τον τιμούσε. Ξέχασε όμως –ή, απλώς, δεν σκέφθηκε καθόλου– το ευρύτερο ακροατήριο, για το οποίο το «νέο ήθος» ήταν κοροϊδία προς πάσα κατεύθυνση. Διότι, αφού ήταν το «νέο ήθος», τότε γιατί δεν τον υπερασπίστηκαν;\n*: Θα μπορούσε, τώρα που το σκέπτομαι, να εξάρει ο αντιπρόεδρος το «νέο στυλ» του Δ. Παπαδημητρίου! Δεν θα έπεφτε και πολύ έξω...\nΗ νέα υφυπουργός Παιδείας, κ. Μερόπη Τζούφη, δήλωσε ευθέως ότι συγκινήθηκε με τον διορισμό της· δεν το περίμενε η γυναίκα και της ήλθε κάπως απότομα η ευτυχία. Πολύ λογικό να την κατέκλυσε η συγκίνηση, δεδομένου ότι αναλαμβάνει τη βαρύνουσα αρμοδιότητα των ελληνικών σχολείων του εξωτερικού* και, επίσης διαδέχεται έναν Κ. Ζουράρι! Φάνηκε, πάντως, πόσο ξεχωριστή ήταν η χθεσινή ημέρα για την κ. Μερόπη από τις υπέροχες, νεανικές μπούκλες, που με τόση επιμέλεια είχε ετοιμάσει πρωί πρωί η κομμώτρια στο σπίτι, για να πλαισιώνουν το πρόσωπο της κ. Μερόπης στην πιο σημαντική μέρα της πολιτικού βίου της: την υφυπουργοποίησή της. (Μια λέξη ανατριχιαστική και πράγματι αντάξια αυτού που της συνέβη...)\n*: Δεν είναι τυχαίο ότι υπάρχει κοτζάμ υφυπουργός μόνο για τον αστείο αριθμό των ελληνικών σχολείων του εξωτερικού• είναι η πιο δύσκολη δουλειά στο υπουργείο!\nΑυτή είναι η κατάλληλη λέξη για να περιγράψεις το χτύπημα με την παλάμη στο μαγουλάκι του νέου υφυπουργού Εργασίας, Αθ. Ηλιόπουλου, που του έδωσε ο πρωθυπουργός εις ένδειξη τρυφερότητας. Μπατσάκι, διότι παραπέμπει και στην ιταλική λέξη «bacio» (φιλί) – «un bacio ancora», που τραγουδά ο Οθέλλος του Βέρντι όταν πεθαίνει. Είναι ένας τρόπος αρεστός στους ανωτέρους, όταν θέλουν να εκδηλώσουν ευαρέσκεια προς κατωτέρους, το μπατσάκι στο μάγουλο. Δείχνει τρυφερότητα, αλλά υπαινίσσεται και σκληρότητα. Εκφράζει την ικανοποίηση εκείνου που το δίνει, αλλά επιβεβαιώνει και την ιεραρχική ανωτερότητα από εκείνον που το δέχεται. Γι’ αυτούς τους λόγους, θα ήταν πιο ταιριαστό και, νομίζω, όλοι θα το χαιρόμασταν και θα το εκτιμούσαμε, αν ο πρωθυπουργός έδινε το μπατσάκι της ευαρέσκειας στον κυρ Φώτη. Θα του έκανε τόσο καλό! Γιατί διαισθάνομαι ότι έχει κάπως κλονιστεί η αυτοπεποίθησή του...


FitnessTipsON: Ασκήσεις που σου κάνουν κακό\nΟ,τι είναι καλό για τον ειδικό, μπορεί να είναι καταστροφικό για τον ανίδεο – ή ακόμα χειρότερα για τον ημιμαθή. Ισχύει για τη ραδιενέργεια, ισχύει και για τις γυμναστικές ασκήσεις. Κόντρα στις διάφορες μόδες με τα «έξυπνα προγράμματα» και τα νέα hi tech εργαλεία, υπάρχουν κάποιες ασκήσεις που παραμένουν ο ακρογωνιαίος λίθος του body building. Ωστόσο, δεν μπορείς να εμπιστευθείς σε αυτές τη μυϊκή σου διάπλαση με κλειστά τα μάτια. Οι γυμναστές επιμένουν πως η σωστή εκτέλεση δεν είναι μόνο απαραίτητη για να έχεις αποτέλεσμα, αλλά ουσιώδης για να αποφύγεις σοβαρότατους τραυματισμούς. Κοινώς, με τα σίδερα δεν παίζουμε. Πρόσεχε καλά, ζύγισε σωστά την κάθε σου κίνηση κι εκτέλεσε όπως πρέπει. Για παράδειγμα του τι μπορείς να πάθεις, σου αναφέρουμε τις πιο συνηθισμένες περιπτώσεις του τι μπορεί να πάει στραβά:\nSit ups: Αν «κλειδώσεις» τα χέρια σου πίσω από το κεφάλι, μπορεί να προκαλέσεις σοβαρή ζημιά στον αυχένα. Αποτέλεσμα: Οξύς πόνος στο λαιμό. Επιστήμονες του Πανεπιστημίου του Αρκάνσας, κατά τη διάρκεια ειδικής μελέτης για την αποφυγή τραυματισμών, επισκέφτηκαν πλήθος γυμναστηρίων, καταλήγοντας στο συμπέρασμα πως τα sit ups ανήκουν στις επονομαζόμενες «μη ασφαλείς» ασκήσεις, καθώς αποδείχτηκαν πως εκτελούνταν κατά 63% με λάθος τρόπο από τους ασκούμενους.\nPull Downs πίσω από το λαιμό: Η άσκηση στρέφει τους ώμους σε θέση τέτοια που τους καταπονεί ιδιαίτερα, αυξάνοντας τον κίνδυνο φλεγμονής. Πολλοί μάλιστα από εμάς κατεβάζουμε τη μπάρα με τέτοια δύναμη και ταχύτητα που μπορεί ακόμα και να σπάσει τη σπονδυλική στήλη! Εναλλακτικά, δοκίμασε τα Pull Down μπροστά στο στήθος. Θεωρείται έτσι κι αλλιώς αποτελεσματικότερη για τους δελτοειδείς.\nΠιέσεις ώμων πίσω από το λαιμό: Σχεδόν τα ίδια με την προηγούμενη περίπτωση, μόνο που αντί ο κίνδυνος να ελλοχεύει κατά τη διάρκεια της κίνησης προς τα κάτω, εδώ το πρόβλημα υπάρχει στην κίνηση προς τα πάνω. Η άσκηση ασκεί πολύ μεγάλη πίεσης στην αρθρώσεις των ώμων, προκαλώντας συχνά τραυματισμούς που είναι γνωστότατοι σε γιατρούς και φυσιοθεραπευτές (οι αμερικανοί το λένε χαρακτηριστικά «ώμοι του αρσιβαρίστα» (weight lifter’s shoulder).\nΚάμψεις με ίσια μπάρα: Αν αφήσεις τα χέρια σου να κρέμονται χαλαρά, θα διαπιστώσεις πως οι παλάμες σου βρίσκονται σε μη φυσιολογική θέση, καταπονώντας τις αρθρώσεις και τους συνδέσμους – κι εδώ κρύβονται οι τενοντίτιδες. Εναλλακτικά, αντί για την ίσια, δοκίμασε την "στραβόμπαρα», για μια πιο ασφαλή και φυσική θέση των αγκώνων.\nΕκτάσεις τετρακεφάλων: Τα τέσσερα μέρη που απαρτίζουν τον τετρακέφαλο μυ του μηρού έχουν σχεδιαστεί έτσι ώστε να δουλεύουν σαν μια ομάδα. Ωστόσο πρόσφατη μελέτη απέδειξε πως η συγκεκριμένη άσκηση ενεργοποιεί τους μυς ανεξάρτητα, αν και μιλάμε για χρονικές διαφορές ενός χιλιοστού του δευτερολέπτου. Ωστόσο ακόμα κι αυτή η απειροελάχιστη χρονική διαφορά μπορεί να ασκήσει έντονη πίεση στο γόνατο και το μηριαίο οστό, προκαλώντας φλεγμονή στον τένοντα που ενώνει το γόνατο με το κνημιαίο οστό, με έντονους πόνους. Εναλλακτικά, δοκίμασε καθίσματα, συγκρατώντας τη μπάρα κατά μήκος των ώμων (κι όχι με το λαιμό), κρατώντας την πλάτη ίσια και φέρνοντας το σώμα ελαφρά προς τους γοφούς κατά την εκτέλεση.\nΑναρτήθηκε από Fitness Tips στις 8:00 π.μ.


Μάρκα » Ford » Focus\nΤο Ford Focus είναι ένα συμπαγές αυτοκίνητο ( κατηγορία C στην Ευρώπη), που κατασκευάζεται από την Ford Motor Company από το 1998. Ford ξεκίνησε τις πωλήσεις του Focus στην Ευρώπη τον Ιούλιο του 1998 και στη Βόρεια Αμερική κατά τη διάρκεια του 1999 για την περίοδο 2000 έτος μοντέλου .\nΣτην Ευρώπη, τη Νότια Αμερική, τη Βόρεια Αμερική και τη Νότια Αφρική, το Focus αντικατέστησε τις διάφορες εκδόσεις του Ford Escort και Ford Laser πωλούνται σε αυτές τις αγορές. Στην Ασία και την Αυστραλασία , αντικατέστησε το Ford Laser . Από το πρώτο εξάμηνο του 2012, το Focus ξεπέρασε την Toyota Corolla για να γίνει ο καλύτερος πινακίδα πώλησης αυτοκινήτων στον κόσμο. Το Focus έχει θεωρηθεί ένα από τα 50 μεγαλύτερα αυτοκίνητα της τα τελευταία πενήντα χρόνια από το βρετανικό περιοδικό CAR.